text:
Dzesidenyawo
1 YEHOWA
Mawu fe ŋkɔe nye Yehowa, eye egɔmee nye “Enana Wòvaa Eme.” Yehowae nye Mawu Ŋusẽkatãtɔ la, eyae wɔ nu sia nu. Ŋusẽ le esi be wòawɔ nu sia nu si wòɖo be yeawɔ.
Le Hebrigbe me la, wotsɔa ŋɔŋlɔdzesi ene ŋlɔa Mawu fe ŋkɔa. Le Eʋegbe me la, ŋɔŋlɔdzesi siwo nye YHWH le tsitre ɖi na ŋɔŋlɔdzesi ene mawo. Mawu fe ŋkɔ dze le Hebrigbe me Biblia fe nuŋlɔɖi gbãtɔ me zi 7,000 kloe. Le xexea me godoo la, amewo zãa ŋkɔ Yehowa fe ŋɔŋlɔ vovovowo, eye woyɔnɛ le ale si wo detɔwo lɔ̃a eyɔyɔ la nu.
2 BIBLIA LA “TSO MAWU ƑE GBƆGBƆ ME”
Mawu tɔe Biblia la nye, ke menye amegbetɔ siwo wòzã woŋlɔe la tɔe o. Esia sɔ kple ale si dɔtɔ aɖe nabia tso efe agbalẽŋlɔla si be wòaŋlɔ lɛta aɖe na ye; dɔtɔa fe susuwoe le lɛtaa me. Mawu zã efe gbɔgbɔ kɔkɔea tsɔ fia mɔ Biblia-ŋlɔlawo woŋlɔ efe susuwo. Mawu fe gbɔgbɔ kɔkɔea fia mɔ wo le mɔ vovovowo nu. Ɣeaɖewoɣi la, enana wokpɔa ŋutega alo kua drɔ̃e eye woŋlɔa wo ɖi.
3 GƆMEÐOSEWO
Wonye Biblia me nufiafia siwo ɖea Biblia me nyatefenya veviwo me. Le kpɔɖeŋu me, gɔmeɖose si nye “hadede vɔ̃wo gblẽa nɔnɔme nyuiwo” fiaa mí be ame siwo míedea ha kplii kpɔa ŋusẽ nyui alo ŋusẽ gbegblẽ ɖe mía dzi. (1 Korintotɔwo 15:33) Eye gɔmeɖose si nye be “nu si ame fãna la, esia kee wòaŋe” fiaa mí be míate ŋu asi le míafe nuwɔnawo me tsonuwo nu o.—Galatiatɔwo 6:7.
4 NYAGBLƆÐI
Enye gbedeasi si tso Mawu gbɔ. Ate ŋu anye numeɖeɖe ku ɖe Mawu fe lɔlɔ̃nu, agbe nyui nɔnɔ, sedede alo ʋɔnudɔdrɔ̃ ŋu. Ate ŋu aku ɖe nane si ava dzɔ le etsɔme hã ŋu. Nyagblɔɖi gbogbo aɖewo le Biblia me siwo va eme xoxo.
5 NYAGBLƆÐI SIWO KU ÐE MESIA ŊU
Yesu dzie Biblia me nyagblɔɖi gbogbo siwo ku ɖe Mesia ŋu la to va eme. Kpɔ aɖaka si nye “ Nyagblɔɖi Siwo Ku Ðe Mesia Ŋu.”
▸ Ta 2 memama 17, etenuŋɔŋlɔ.
6 TAME SI YEHOWA ÐO ÐE ANYIGBA ŊU
Yehowa wɔ anyigba be wòanye paradisofe na amegbetɔ siwo lɔ̃e. Tame si wòɖo la metrɔ o. Etefe madidi o Mawu aɖe vɔ̃ɖinyenye ɖa eye wòana agbe mavɔ efe amewo.
7 SATANA ABOSAM
Satanae nye mawudɔla si dze aglã ɖe Mawu ŋu gbã. Woyɔe be Satana si gɔmee nye “Tsitretsiɖeŋula,” elabena etso ɖe Yehowa ŋu. Wogayɔe be Abosam, si gɔmee nye “Amegɔmezɔla,” elabena ekaa aʋatso ɖe Mawu si heblea amewo.
8 MAWUDƆLAWO
Yehowa wɔ mawudɔlawo gbe aɖe gbe ʋĩ ke hafi va wɔ anyigba la. Wowɔ wo be woanɔ dzifo. Mawudɔla miliɔn alafa geɖewoe li. (Daniel 7:10) Ŋkɔ le ɖe sia ɖe si, eye wofe amenyenye le vovovo. Mawudɔla wɔnutefewo medina be amegbetɔwo nasubɔ yewo o. Wofe ɖofewo kple wofe dɔwo le vovovo. Dɔ siwo wowɔna la dometɔ aɖewoe nye esiwo gbɔna: Wosubɔna le Yehowa fe fiazikpuia ŋgɔ, wotsɔa Mawu fe gbedeasiwo yina na amewo, wokpɔa Mawu subɔla siwo le anyigba dzi la ta hefiaa mɔ wo, wohea Mawu fe ʋɔnudɔdrɔ̃ vaa amewo dzi, eye wokpea asi ɖe gbefãɖeɖedɔa ŋu. (Psalmoo 34:7; Nyaɖeɖefia 14:6; 22:8, 9) Le etsɔme la, woakpe ɖe Yesu ŋuti woawɔ Armagedon-ʋa la.—Nyaɖeɖefia 16:14, 16; 19:14, 15.
9 NU VƆ̃
Míafe tamesusu, seselelãme alo nuwɔna ɖe sia ɖe si tsi tsitre ɖe Yehowa alo efe lɔlɔ̃nu ŋu la nye nu vɔ̃. Esi wònye be nu vɔ̃ gblẽa mí kple Mawu dome ta la, Mawu na sewo kple mɔfiamewo mí be woakpe ɖe mía ŋuti be míagaɖoe koŋ anɔ nu vɔ̃ wɔm o. Le gɔmedzedzea me la, nu siwo katã Yehowa wɔ la de blibo, gake Adam kple Xawa tiae be yewoada le Yehowa fe se dzi, wowɔ nu vɔ̃ eye womegade blibo o. Wotsi ku amegã kple nyagã eye woku. Esi míenyi nu vɔ̃ fe dome tso wo gbɔ ta la, míawo hã míetsina kua amegã kple nyagã hekuna.
10 ARMAGEDON
Esiae nye Mawu fe aʋa si wòawɔ atsɔ aɖe Satana fe xexea kple vɔ̃ɖinyenyewo katã ɖa.
11 MAWU ƑE FIAÐUƑE LA
Mawu fe Fiaɖufe la nye dziɖuɖu si Mawu ɖo anyi le dzifo. Yesu Kristoe nye dziɖuɖu sia fe Fia. Le etsɔme la, Yehowa azã Fiaɖufe sia atsɔ aɖe vɔ̃ɖinyenyewo katã ɖa. Mawu fe Fiaɖufe la aɖu anyigba bliboa dzi.
12 YESU KRISTO
Mawu wɔ Yesu do ŋgɔ na nu sia nu. Yehowa dɔ Yesu ɖe anyigba dzi wòva ku ɖe amegbetɔwo katã ta. Esi wowu Yesu la, Yehowa fɔe ɖe tsitre. Yesu nye Mawu fe Fiaɖufea fe Fia eye wòle dzi ɖum le dzifo fifia.
13 NYAGBLƆÐI SI KU ÐE KWASIÐA 70 LA ŊU
Biblia gblɔ ɣeyiɣi si Mesia ava la ɖi. Ava le ɣeyiɣi didi si woyɔ be kwasiɖa 69 la fe nuwuwu. Kwasiɖa siawo dze egɔme le fe 455 Do Ŋgɔ Na Yesu (D.Y.) eye wòwu enu le fe 29 Kristotɔwo Ŋɔli (K.Ŋ.).
Aleke míewɔ nya be ewu enu le fe 29 K.Ŋ. me? Kwasiɖa 69 la dze egɔme le fe 455 D.Y. esime Nehemiya va ɖo Yerusalem eye wògadze dua tutu gɔme. (Daniel 9:25; Nehemiya 2:1, 5-8) Ne míese nya siwo nye “kwasiɖa ɖeka” la, ŋkeke adree vaa susu me na mí. Kwasiɖa siwo wozã le nyagblɔɖi sia me menye ŋkeke adre fe kwasiɖawo ŋutɔŋutɔ o, ke boŋ wofiaa fe adre fe kwasiɖa le ɖekawɔwɔ me kple nyagblɔɖi me akɔntabubu si nye “ŋkeke ɖeka ɖe sia ɖe nanye fe ɖeka.” (4 Mose 14:34; Ezekiel 4:6) Esia fia be kwasiɖa ɖe sia ɖe nye fe adre, eye kwasiɖa 69 la le fe 483 (si nye 69 tefe 7). Ne míexlẽ fe 483 tso fe 455 D.Y. dzi la, ekplɔ mí va ɖo fe 29 K.Ŋ. me. Ƒe sia me tututue wonyrɔ Yesu wòzu Mesia la!—Luka 3:1, 2, 21, 22.
Wogafo nu tso kwasiɖa ɖeka aɖe hã ŋu le nyagblɔɖi ma ke me si fia fe adre bubu. Le ɣeyiɣi ma si nye kwasiɖa ɖeka me la, wowu Mesia la le fe 33 K.Ŋ. me, eye tso fe 36 K.Ŋ. me la, woaɖe gbefã Mawu fe Fiaɖufe ŋuti nya nyuia na dukɔwo katã, ke menye na Yudatɔwo ɖeɖe ko o.—Daniel 9:24-27.
14 ALAKPANUFIAFIA SI NYE TRINITA ALO MAWUÐEKAETƆ̃
Biblia fia nu be Yehowa Mawue nye Wɔla la, eye ewɔ Yesu do ŋgɔ na nu bubuwo katã. (Kolosetɔwo 1:15, 16) Yesu menye Mawu Ŋusẽkatãtɔ o. Megblɔ kpɔ be ye kple Mawu yewosɔ o. Ðe wògblɔ boŋ be: “Fofo la lolo wum.” (Yohanes 14:28; 1 Korintotɔwo 15:28) Gake subɔsubɔha aɖewo fiaa nu be Trinitae Mawu nye, si fia be ame etɔ̃e le Mawu me: Fofo la, Vi la kple gbɔgbɔ kɔkɔe la. Nya Trinita alo Mawuɖekaetɔ̃ medze le Biblia me o. Esia nye aʋatsonufiafia.
Mawu fe dɔwɔŋusẽe gbɔgbɔ kɔkɔea nye. Enye gbɔgbɔ makpɔmakpɔ si Mawu zãna tsɔ wɔa efe lɔlɔ̃nui. Menye amee wònye o. Le kpɔɖeŋu me, Biblia gblɔ be, “gbɔgbɔ kɔkɔe yɔ” Kristotɔ gbãtɔwo, eye Yehowa gblɔ be: “Matrɔ nye gbɔgbɔ la fe ɖe akɔ ɖe ŋutilãwo katã fomevi dzi.”—Dɔwɔwɔwo 2:1-4, 17.
15 ATITSOGA
Kristotɔ vavãwo mezãa atitsoga tsɔ subɔa Mawui o. Nu ka tae?
Alakpasubɔsubɔhawoe zãa atitsoga tso gbe aɖe gbe ke. Le blema la, wozãnɛ le dzɔdzɔmenuwo subɔsubɔ kple gbɔdɔdɔ fe kɔnuwo me. Ƒe 300 le Yesu fe ku megbe la, Kristotɔwo mezã atitsoga le wofe subɔsubɔ me o. Ƒe geɖe megbe hafi Roma-fiagã Konstantino na be atitsoga va zu Kristotɔwo fe dzesi. Wozã dzesi sia ale be ame geɖewo nadze ŋku ɖe Kristotɔnyenye ŋu. Kadodo aɖeke mele Yesu Kristo kple atitsogazazã dome o. Agbalẽ aɖe (New Catholic Encyclopedia) gblɔ be: “Wozãa atitsoga le ame siwo nɔ anyi do ŋgɔ na Kristotɔwo ŋɔli kple ame siwo menye Kristotɔwo o la siaa dome.”
Yesu meku ɖe atitsoga ŋu o. Nu si koŋ Helagbe me nya si gɔme woɖe be “atitsoga” fiae nye “ati dzɔdzɔe,” “ati tsrala ɖeka” alo “ati.” Biblia aɖe (The Companion Bible) gblɔ be: “Naneke mele [Nubabla Yeye] Helagbea me si ana ame fe susu nayi ati eve dzi kura gɔ̃ hã o.” Ati tsrala ŋue Yesu ku ɖo.
Yehowa medi be míazã nɔnɔmetatawo, kpetatawo alo dzesiwo le míafe subɔsubɔ me o.—2 Mose 20:4, 5; 1 Korintotɔwo 10:14.
16 ŊKUÐODZIA
Yesu de se na efe nusrɔ̃lawo be woanɔ ŋku ɖom yefe kua dzi. Wowɔa esia fe sia fe le Nisan 14 lia dzi, ŋkeke sia dzie Israel-viwo ɖua Ŋutitotoŋkekenyuia. Wotsɔa abolo kple wain siwo nye kpɔɖeŋu na Yesu fe ŋutilã kple efe ʋu la tsana toa vavalawo katã dzi le Ŋkuɖodziwɔnaa wɔɣi. Ame siwo aɖu fia kple Yesu le dzifo la koe ɖua aboloa henoa wain la. Ame siwo si agbe tegbee nɔnɔ le anyigba dzi fe mɔkpɔkpɔ le la dea bubu Ŋkuɖodziwɔna la ŋu heyina, gake womeɖua aboloa alo noa wain la o.
17 LUƲƆ
Wozã nya “luʋɔ” le Xexe Yeye Gɔmeɖeɖe Biblia me wòfia (1) amegbetɔwo, (2) lãwo, (3) amegbetɔwo alo lãwo fe agbe. Efe kpɔɖeŋu aɖewoe nye esiwo gbɔna:
Amegbetɔwo. “Le Noa fe ŋkekea me esi wonɔ aɖakaʋu, si me ame ʋɛ siwo nye luʋɔ enyi nɔ hetsi agbe le tsiɖɔɖɔa me.” (1 Petro 3:20) Nya “luʋɔ” si wozã le afi sia la fia amegbetɔwo—Noa kple srɔ̃a kpakple via ŋutsu etɔ̃awo kple wo srɔ̃wo.
Lãwo. “Mawu gblɔ be: ‘Nu gbagbewo [luʋɔwo] neyɔ tsiawo me fũu, eye nuwɔwɔ siwo dzona la nedzo le yame le dziŋgɔlia ŋkume.’ Eye Mawu gblɔ be: ‘Nu gbagbewo [luʋɔwo] nedo le anyigba la dzi le wo fomeviwo nu, afemelãwo kple nu tatawo kpakple gbemelãwo le wo fomeviwo nu.’ Eye wòva eme nenema.”—1 Mose 1:20, 24.
Amewo alo lãwo fe agbe. Yehowa gblɔ na Mose be: “Ame siwo katã le wò ku dim [“le didim be yewoaɖe wò luʋɔ ɖa,” etenuŋɔŋlɔ] la ku.” (2 Mose 4:19) Esime Yesu nɔ anyigba dzi la, egblɔ be: “Nyee nye alẽkplɔla nyui la; alẽkplɔla nyui la tsɔa efe agbe [“luʋɔ,” etenuŋɔŋlɔ] ɖoa anyi ɖe alẽawo ta.”—Yohanes 10:11.
Tsɔ kpe ɖe eŋu la, ne ame aɖe wɔ nane kple “luʋɔ blibo” la, efia be ewɔe kple dzi faa eye wòwɔe kple efe ŋutete katã. (Mateo 22:37; 5 Mose 6:5) Wotea ŋu zãa nya “luʋɔ” wòdoa fome kple didi alo dzodzro vevie si nɔa nu gbagbewo me. Wotea ŋu yɔa nu kukuwo hã be luʋɔ kukuwo.—4 Mose 6:6; Lododowo 23:2; Yesaya 56:11; Hagai 2:13.
18 GBƆGBƆ
Hebrigbe kple Helagbe me nya si gɔme woɖe be “gbɔgbɔ” le Xexe Yeye Gɔmeɖeɖe Biblia me ate ŋu afia nu vovovowo. Ke hã ɣesiaɣi la, wofiaa nane si amegbetɔ mate ŋu akpɔ kple ŋku o, abe ya alo amegbetɔwo kple lãwo fe ŋɔtimegbɔgbɔ ene. Nya siawo agate ŋu afia gbɔgbɔmenuwɔwɔwo alo gbɔgbɔ kɔkɔe si nye Mawu fe dɔwɔŋusẽ la hã. Biblia mefia nu be amegbetɔwo fe akpa aɖe yia edzi nɔa agbe le wofe ku megbe o.—2 Mose 35:21; Psalmoo 104:29; Mateo 12:43; Luka 11:13.
19 GEHENA
Gehena nye bali aɖe si gogo Yerusalem la fe ŋkɔ, enye afi si wotɔa dzo gbeɖuɖɔwo le. Kpeɖodzi aɖeke meli be le Yesu fe ŋkekeawo me la, wowɔa fu lãwo alo amegbetɔwo alo tɔa dzo wo agbagbee le bali sia me o. Eya ta Gehena metsi tsitre ɖi na tefe makpɔmakpɔ aɖe si wowɔa funyafunya ame siwo ku la le, afi si dzo nɔa wo fiãm le tegbee o. Esi Yesu fo nu tso ame siwo woatsɔ afu gbe ɖe Gehena ŋu la, nu si wòwɔnɛ ye nye be woatsrɔ̃ wo ɖikaa.—Mateo 5:22; 10:28.
20 AƑETƆ ƑE GBEDODOÐA
Gbedodoɖa siae Yesu fia efe nusrɔ̃lawo esi wònɔ ale si woado gbe ɖa la fiam wo. Wogayɔnɛ be Mía Fofo Si Le Dzifo alo Mía Tɔ Si Le Dzifo alo Kpɔɖeŋugbedodoɖa. Le kpɔɖeŋu me, Yesu fia mí be míado gbe ɖa ale:
“Wò ŋkɔ ŋuti nakɔ”
Míedoa gbe ɖa be Yehowa naɖe aʋatso siwo katã woka tsɔ fo ɖi efe ŋkɔa la ɖa, ale be ame siwo katã le dzifo kple anyigba dzi nade bubu Mawu fe ŋkɔ ŋu.
“Wò Fiaɖufe nava”
Míedoa gbe ɖa be Mawu fe dziɖuɖua nava tsrɔ̃ Satana fe xexe vɔ̃ɖia, eye wòaɖu anyigba dzi ahana wòazu paradiso.
“Wò lɔlɔ̃nu nava eme le anyigba dzi”
Míedoa gbe ɖa be tame si Mawu ɖo ɖe anyigba ŋu la nava eme ale be amegbetɔ deblibo toɖolawo nanɔ agbe le Paradiso me tegbee abe ale si Yehowa ɖoe be wòanɔ esime wòwɔ amegbetɔwo ene.
21 TAFE LA
Yehowa na tafea be yeatsɔ aɖe amegbetɔwo tso nu vɔ̃ kple ku si me. Tafe lae nye fe si hiã be woatsɔ agbugbɔ afle amegbetɔ fe agbe deblibo si ame gbãtɔ Adam bu ale be woagbugbɔ adzra amegbetɔwo kple Yehowa dome ɖo. Mawu dɔ Yesu ɖe anyigba dzi wòva ku ɖe nu vɔ̃ wɔlawo katã ta. Yesu fe kua wɔe be mɔnukpɔkpɔ ʋu ɖi na amegbetɔwo katã be woate ŋu anɔ agbe tegbee ahade blibo.
22 NU KA TAE ƑE 1914 NYE ƑE VEVI AÐE ŊUTƆ?
Nyagblɔɖi si le Daniel ta 4 fia mí be Mawu ɖo Fiaɖufe aɖe anyi le fe 1914 me.
Nyagblɔɖia: Yehowa na Fia Nebukadnezar ku drɔ̃e aɖe si nye nyagblɔɖi, eku ɖe ati gã aɖe si wolã fu anyi la ŋu. Le drɔ̃ea me la, wotsɔ gayibɔ kple akɔbli bla atia fe takpoea ale be magadze o va se ɖe esime “ɣeyiɣi adre” nava yi. Le ema megbe la, atia agadze.—Daniel 4:1, 10-16.
Gɔmesese si le nyagblɔɖia ŋu na mí: Atia le tsitre ɖi na Mawu fe dziɖuɖu. Yehowa zã fia siwo nɔ Yerusalem la woɖu efe dukɔ Israel dzi fe geɖe. (1 Kronika 29:23) Gake fia siawo mewɔ nutefe o, eye wofe dziɖuɖu va wu enu. Wotsrɔ̃ Yerusalem le fe 607 Do Ŋgɔ Na Yesu me. Esiae nye “ɣeyiɣi adre” la fe gɔmedzedze. (2 Fiawo 25:1, 8-10; Ezekiel 21:25-27) “Ɣeyiɣi adre” siae Yesu wɔnɛ esime wògblɔ be, “dukɔwo atu afɔ Yerusalem dzi va se ɖe esime dukɔwo fe ɣeyiɣi ɖoɖiawo nawu enu.” (Luka 21:24) Eya ta “ɣeyiɣi adre” la mewu enu esime Yesu nɔ anyigba dzi o. Yehowa do ŋugbe be yeaɖo Fia aɖe le “ɣeyiɣi adre” la fe nuwuwu. Yesu si nye Fia yeye sia fe dziɖuɖu ahe yayra gbogbo aɖewo vɛ na Mawu fe amewo le anyigba bliboa dzi tegbee.—Luka 1:30-33.
“Ɣeyiɣi adre” la fe didime: “Ɣeyiɣi adre” la xɔ fe 2,520. Ne míexlẽ fe 2,520 tso fe 607 D.Y. dzi la, ekplɔ mí va ɖo fe 1914 me. Ɣemaɣie Yehowa ɖo Yesu, Mesia la, wòzu Mawu fe Fiaɖufea fe Fia le dzifo.
Aleke míewɔ ke ɖe fe 2,520 ŋu? Biblia gblɔ be ɣeyiɣi etɔ̃ kple afã fe didimee nye ŋkeke 1,260. (Nyaɖeɖefia 12: 6, 14) Eya ta “ɣeyiɣi adre” nye ŋkeke 1,260 fe tefe eve alo ŋkeke 2,520. Ŋkeke 2,520 fe didimee nye fe 2,520 le nyagblɔɖi fe akɔntabubu si nye “ŋkeke ɖeka ɖe sia ɖe nanye fe ɖeka” nu.—4 Mose 14:34; Ezekiel 4:6.
23 MAWUDƆLA GÃTƆ MIKAEL
Bubuŋkɔ si nye “mawudɔla gãtɔ” fia “mawudɔlawo fe tatɔ.” Mawudɔla gãtɔ ɖeka ko ŋue Biblia fo nu tsoe, eŋkɔe nye Mikael.—Daniel 12:1; Yuda 9.
Mikael ye nye mawudɔla wɔnutefewo fe aʋakɔ la fe Tatɔ. Nyaɖeɖefia 12:7 gblɔ be: “Mikael kple efe dɔlawo wɔ aʋa kple . . . ʋɔ driba la kple efe dɔlawo.” Nyaɖeɖefia fe agbalẽa gblɔ be Yesue nye Mawu fe aʋakɔ la fe Tatɔ, esia ta Yesu kee wogayɔna be Mikael.—Nyaɖeɖefia 19:14-16.
24 ŊKEKE MAMLƐAWO
Nyagbɔgblɔ sia fia ɣeyiɣi si me nu ɖedzesiwo adzɔ le anyigba dzi do ŋgɔ teti na ɣeyiɣi si Mawu Fiaɖufea natsrɔ̃ Satana fe xexea. Wozã nyagbɔgblɔ siawo tɔgbi le Biblia me nyagblɔɖiwo me tsɔ fia ɣeyiɣi ma ke. Wo dometɔ aɖewoe nye “nuɖoanyi sia fe nuwuɣi” kple “Amegbetɔvi la fe anyinɔɣi.” (Mateo 24:3, 27, 37) “Ŋkeke mamlɛawo” dze egɔme esime Mawu Fiaɖufea te dziɖuɖu le dzifo le fe 1914 me, eye awu enu ne wotsrɔ̃ Satana fe xexea le Armagedon me.—2 Timoteo 3:1; 2 Petro 3:3.
25 TSITRETSITSI
Tsitretsitsi fia be Mawu nafɔ ame aɖe si ku la ɖe tsitre. Wofo nu tso tsitretsitsi asieke ŋu le Biblia me. Eliya, Elisa, Yesu, Petro kple Paulo fɔ ame kukuwo ɖe tsitre. Mawu fe ŋusẽ mee wote ŋu wɔ nukunu siawo le. Yehowa do ŋugbe be yeafɔ “ame dzɔdzɔewo kple ame madzɔmadzɔwo siaa” ɖe tsitre woanɔ agbe le anyigba dzi. (Dɔwɔwɔwo 24:15) Biblia fo nu tso tsitretsitsi yi dzifo hã ŋu. Esia dzɔna ne wofɔ ame siwo Mawu tia alo si ami na la dometɔ aɖe ɖe tsitre wòyi dzifo.—Yohanes 5:28, 29; 11:25; Filipitɔwo 3:11; Nyaɖeɖefia 20:5, 6.
26 GBƆGBƆ VƆ̃WO SUBƆSUBƆ (GBƆGBƆYƆYƆ)
Gbɔgbɔ vɔ̃wo subɔsubɔ alo gbɔgbɔyɔyɔ nye nuwɔna gbegblẽ si nye kadodo kple gbɔgbɔ vɔ̃wo tẽe alo kadodo kpli wo to ame siwo nye bokɔnɔwo, afakalawo alo vivimenukpɔlawo dzi. Amewo doa ka kple gbɔgbɔ vɔ̃wo elabe woxɔ alakpanufiafia si nye be gbɔgbɔ aɖe le amegbetɔ me si yia edzi nɔa agbe le amea fe ku megbe eye wòtrɔna zua ŋɔli sẽŋu la dzi se. Gbɔgbɔ vɔ̃wo dzea agbagba be yewoana amewo nagbe toɖoɖo Mawu hã. Ɣletimefakaka, afakaka, madzikiwɔwɔ, adzewɔwɔ, aʋatsodzixɔse, ŋɔliyɔyɔ, vivimenuwo kple ŋusẽ siwo wogblɔna be wode ŋgɔ wu dzɔdzɔmetɔwo subɔsubɔ la katã nye gbɔgbɔ vɔ̃wo subɔsubɔ. Wonana wòdzena le agbalẽwo, magazinewo, ɣletimefakaka, ŋɔliyɔyɔ, filmwo, fotowo kple hadzidziwo gɔ̃ hã me be gbɔgbɔyɔyɔ, madzikiwɔwɔ kple ŋusẽ siwo wogblɔna be wode ŋgɔ wu dzɔdzɔmetɔwo subɔsubɔ megblẽa naneke le ame ŋu o eye wonana amewo kpɔa dzidzɔ ɖe wo ŋu gɔ̃ hã. Kukɔnu geɖe siwo dometɔ aɖewoe nye vɔsasa na ame kukuwo, kuzãɖuɖu, tsyɔ̃wɔwɔ, ahowɔwɔ kple ŋudɔdɔ fe kɔnu aɖewo hã lɔ kadodo kple gbɔgbɔ vɔ̃wo ɖe eme. Ne amewo le gbɔgbɔ vɔ̃wo fe ŋusẽwo zãm la, wozãa atike vɔ̃ɖiwo hã.—Galatiatɔwo 5:20; Nyaɖeɖefia 21:8.
27 YEHOWA ƑE DZIÐULANYENYE
Yehowae nye Mawu Ŋusẽkatãtɔ, eye eyae wɔ xexe gbahoo sia. (Nyaɖeɖefia 15:3) Etɔe nye nuwo katã eye eya sie ŋusẽ le bliboe be wòaɖu efe nuwɔwɔwo katã dzi. (Psalmoo 24:1; Yesaya 40:21-23; Nyaɖeɖefia 4:11) Ewɔ sewo na efe nuwɔwɔwo katã. Ŋusẽ le Yehowa si be wòaɖo ame bubuwo hã be woaɖu dzi. Míedea Yehowa fe dziɖulanyenye dzi ne míelɔ̃e eye míewɔna ɖe efe sewo dzi.—1 Kronika 29:11.
28 FUÐEÐE
Fuɖeɖe nye eɖoɖo koŋ awu vi si le dɔ me. Menye fu fe gbegblẽ le afɔku aɖe alo ŋutilã fe dɔmawɔmawɔ nyuie ye wowɔnɛ o. Tso fufɔɣi la, menye vidada fe ŋutilã fe akpa aɖe koe vi nɔdɔme la nye o, ke boŋ enye amegbetɔ le eɖokui si.
29 ƲUDODO
Enye dɔdamɔnu aɖe si me wodoa ʋu bliboa alo efe akpa vevi eneawo dometɔ ɖeka si woɖe le ame bubu aɖe fe lãme alo esi wodzra ɖo ɖi la na ame le. Ʋumenu vevi eneawoe nye ʋutsi, ʋumenugbagbevi dzĩwo, ʋumenugbagbevi ɣiwo kple ʋumenu gbabɛwo.
30 AMEHEHE
Nya si wozã le Biblia me be “amehehe” mefia nya tohehe gɔme ɖeɖe le mɔ bubu nu ko o. Ne wole mía hem la, wofiaa mɔ mí, wofiaa nu mí eye woɖɔa mí ɖo. Yehowa mesẽa ŋuta alo wɔa ŋlɔmi le ame siwo wònaa hehe la ŋu gbeɖe o. (Lododowo 4:1, 2) Yehowa ɖo kpɔɖeŋu nyui aɖe ɖi na dzilawo. Ale si wòhea mí la ɖea vi na mí ale gbegbe be míetea ŋu va lɔ̃a efe amehehe gɔ̃ hã. (Lododowo 12:1) Yehowa lɔ̃a efe amewo eye wòhea wo. Enaa mɔfiamewo wo, eye mɔfiame siawo ɖɔa wofe susu gbegblẽwo ɖo eye wòkpena ɖe wo ŋu wobua tame hewɔa nu le mɔ si dzea eŋu la nu. Le dzilawo gome la, wo viwo hehe bia be woakpe ɖe wo ŋu woase nu si tae wòle be woanye toɖolawo la gɔme. Egabia hã be woafia nu wo viwo be woalɔ̃ Yehowa kple efe Nya, Biblia la, ahase mɔfiame siwo le eme la gɔme.
31 GBƆGBƆ VƆ̃WO
Wonye gbɔgbɔmenuwɔwɔ makpɔmakpɔ siwo fe ŋusẽ gbɔ amegbetɔwo tɔ ŋu. Gbɔgbɔ vɔ̃wo nye mawudɔla vɔ̃ɖiwo. Wova zu dɔla vɔ̃ɖiwo esime wogbe toɖoɖo Mawu hezu efe futɔwo. (1 Mose 6:2; Yuda 6) Wokpe ɖe Satana ŋu wodze aglã ɖe Yehowa ŋu.—5 Mose 32:17; Luka 8:30; Dɔwɔwɔwo 16:16; Yakobo 2:19.


c: text/html

text:
Wotu Fiaɖufe Akpata Akpe Ðeka Kple Edzivɔ Xoxo
Le August 2013 me la, Yehowa Ðasefo siwo le Philippines ɖo taɖodzinu vevi aɖe gbɔ esime wowu Fiaɖufe Akpata 1,000 lia tutu nu le du sia me. Abe ale si wòle le dukɔ geɖewo me ene la, ga alo xɔtutu fe nutefekpɔkpɔ si hiã mele hame siwo le Philippines la dometɔ akpa gãtɔ me tɔwo si be woawo ŋutɔwo natu Fiaɖufe Akpata na wo ɖokuiwo o. Ƒe geɖewoe nye esia, wo dometɔ aɖewo kpena le wo nɔviwo fe afewo me, eye bubuwo hã kpena le pamproxɔ suewo me.
Ale si Yehowa Ðasefowo yi edzi nɔ agbɔ sɔm ɖe edzi le Philippines kple dukɔ bubuwo me wɔe be wova hiã Fiaɖufe Akpata geɖe wu. Eya ta Yehowa Ðasefowo fe Dɔdzikpɔha wɔ ɖoɖo aɖe le fe 1999 me be woanɔ Fiaɖufe Akpatawo tum na wo nɔvi siwo le dukɔ siwo dzi ganyawo mede o la me. Le ɖoɖo sia nu la, Yehowa Ðasefo siwo woatu Akpata siawo na ŋutɔ dzɔa ga siwo woate ŋui eye wotsɔa ga siwo wo nɔvi siwo le dukɔ bubuwo me dzɔ la kpena ɖe eŋu hetua tadeagufe siawo na wo. Woma xɔtudɔwɔla siwo wona hehee la ɖe fufofowo me eye wokpena ɖe hameawo me tɔwo ŋu wotua woawo ŋutɔwo fe Fiaɖufe Akpatawo. Le November 2001 me la, wodze ɖoɖo sia si wowɔ na Ðasefowo le dukɔ vovovowo me la gɔme le Philippines.
Iluminado nye Marilao hame si le Bulacan, afi si wotu Fiaɖufe Akpata 1,000 lia le la me tɔ. Egblɔ be: “Mekpɔ Kristotɔwo fe nɔvilɔlɔ̃ vavã tefe. Ame gbogbo aɖewo tsɔ wo ɖokuiwo na, ŋutsuwo kple nyɔnuwo, ɖeviwo kple tsitsiawo siaa. Míewɔ dɔ ɖekae le ŋdɔkutsu dzatsɛ. Togbɔ be ɖeɖi te mía ŋu le ŋkekea fe nuwuwu hã la, dzidzɔ gã aɖee wònye na mí esi míekpɔ dɔ si gbegbe míewɔ.”
Ale si wotsɔ wo ɖokuiwo na faa wɔ dɔ sia la wɔ dɔ ɖe ame siwo menye Yehowa Ðasefowo hã dzi. Ŋutsu aɖe si fe ʋuwo lɔa futake kple kpekuiwo na mí la gblɔ be: “Miawo ya ɖeko miele abe ɖeɖiwo ene
Lɔlɔ̃nu faa dɔwɔla siawo wu dɔa nu le kwasiɖa ade pɛ ko me. Fiaɖufe Akpata tutu kaba alea wɔe be hamea me tɔwo gate ŋu trɔ ɖe dɔ vevitɔ si nye gbefãɖeɖe Mawu Fiaɖufe ŋuti nya nyuia la ŋu bliboe.
Ellen, si nye hame ma me tɔ bubu gblɔ be: “Míafe Fiaɖufe Akpata tsãtɔa medea mía nu o, ame geɖe tsia gota. Gake Fiaɖufe Akpata yeyea nya kpɔ ŋutɔ, eye míenɔa anyi le dziɖeɖi me si wɔe be mɔfiame kple dzidefonamenya siwo míesena le míafe kpekpeawo me la ɖea vi na mí katã.”
Srɔ̃ Nu Geɖe Wu
GBETAKPƆXƆ—TATA SI MÍESRƆ̃NA
Wotsɔ Wo Ðokuiwo Na Faa Le Philippines
Kpɔ nu si ʋã ame aɖewo woɖe asi le wofe dɔwo ŋu, dzra wofe nunɔamesiwo heʋu yi Philippines fe nuto saɖeagawo me.

robotstxt: allowed

filter: keep


text: 12 Eyome wokpɔ dzesi gã aɖe le dzifo: Nyɔnu+ aɖe do ɣe, ɣleti le efe afɔ te, eye fiakuku si wotsɔ ɣletivi wuieve wɔ la le eta,2 eye fu le efo. Ele ku lém hele ɣli dom le veve si sem wòle la ta.3 Wokpɔ dzesi bubu aɖe le dzifo. Kpɔ ɖa, ʋɔ driba+ hɛ̃ gã aɖee nye esi, ta adre kple dzo ewo li nɛ, eye fiakuku adre le efe tawo;4 eye efe asike he dzifoɣletiviwo fe akpa etɔ̃lia,+ eye wòtsɔ wo fu gbe ɖe anyigba.+ Eye ʋɔ driba la le tsitre ɖe nyɔnu+ si le vi dzi ge la ŋkume, be ne edzi via ko la, yeatsɔ ɖevia ami.5 Eye nyɔnua dzi ŋutsuvi,+ ame si atsɔ gatikplɔ+ akplɔ dukɔwo katã. Ale wokɔ via enumake yi Mawu kple efe fiazikpui la gbɔ.6 Eye nyɔnu la si yi gbedzi, afi si Mawu dzra tefe ɖo ɖi nɛ le, eye wonyii le afi ma ŋkeke akpe ɖeka alafa eve blaade.+7 Eye aʋa dzɔ le dzifo: Mikael*+ kple efe dɔlawo wɔ aʋa kple ʋɔ driba la, eye ʋɔ driba la kple efe dɔlawo wɔ aʋa kpli wo,8 gake womeɖu dzi o, eye womegakpɔ tefe aɖeke hã na wo le dzifo o.9 Eya ta wotsɔ ʋɔ driba+ gã, si nye da xoxo+ la, si woyɔna be Abosam+ kple Satana,+ ame si le anyigbadzinɔlawo katã blem la,+ fu gbe; wotsɔe fu gbe ɖe anyigba,+ eye wotsɔ efe dɔlawo hã fu gbe kpe ɖe eŋu.10 Eye mese gbe gã aɖe tso dzifo wògblɔ be:“Azɔ mía Mawu+ fe xɔname+ kple ŋusẽ kple Fiaɖufe kpakple efe Kristo fe dziɖuɖu fe ŋusẽ la va ɖo, elabena wotsɔ mía nɔviwo nu tsola, ame si tsoa wo nu zã kple keli le mía Mawu ŋkume la, fu gbe!+11 Eye woɖu edzi+ le Alẽvi la fe ʋu+ kple wofe ɖaseɖiɖi+ fe nya la ta, eye esi wodze ŋgɔ ku gɔ̃ hã la, wolɔ̃ faa be yewoabu yewofe luʋɔ.*+12 Eya ta dzi nedzɔ mi, mi dzifowo kple mi ame siwo le wo me la! Baba na anyigba kple atsiafu,+ elabena Abosam ɖi va mia gbɔ, eye dzi le ekum vevie, elabena enyae be ɣeyiɣi vi aɖe koe susɔ na ye.”+13 Ke esi ʋɔ driba la kpɔ be wotsɔ ye fu gbe ɖe anyigba la,+ eti nyɔnu+ si dzi ŋutsuvi la yome.14 Ke wotsɔ hɔ̃ gã+ la fe aʋala eveawo na nyɔnu la, ne wòadzo ayi enɔfe le gbedzi; afi mae wonyii le ɣeyiɣi kple ɣeyiɣiwo kpakple ɣeyiɣi afã*+ le adzɔge tso da la gbɔ.+15 Eye da la tu tsi si le sisim abe tɔsisi ene tso efe nu me ɖo ɖe nyɔnu la yome, ne tsi la nalée.16 Gake anyigba va xɔ na nyɔnu la, eye anyigba ke nu no tsi si ʋɔ driba la tu tso efe nu me la.17 Eya ta dzi ku ʋɔ driba la ɖe nyɔnu la ŋu, eye wòdzo yi aʋa wɔ ge kple nyɔnu la fe dzidzimevi susɔe+ siwo léa Mawu fe sewo me ɖe asi, eye wode dɔ asi na wo be woaɖi ɖase le Yesu ŋuti la.+


text:
AKPA 7
Mi Yí Nyi Yesuɔ?
Yehowa dɔ Yesu ɖaɖa nyigban ji. 1 Ʒan 4:9
Nɔ mìji mɔ mìwo nu ajɔ ’ji nɔ Yehowaɔ, amɛ vevi bu li ci yí ele mɔ mìaɖo ’to hɛnnɛ. Yehowa wa Mawudɔla sɛnŋsɛnŋ ɖeka do jeŋkwimɛ xóxóxó, gbɔxwe yí va wa Adamu.
Yehowa dɔ Mawudɔla lɔ ɖaɖa nyigban ji. Cugbejɛvi le alɔ jí Maria yí ji le Bɛtɛlɛhɛmu. Woyɔɛ mɔ Yesu.—Ʒan 6:38.
Yesu sɔ Mawu nɔnɔmɛwo pɛpɛpɛ. Ényi xomɛvunɔ, élɔn amɛ, amɛshiamɛ gogo ni fafɛ ɖe. Ékpla nyɔnɔnwi lɔ amɛwo só Yehowa nu koɖo edɔngbegbe.
Yesu nyi amɛ nywi, vɔ amɛwo gbii. 1 Piɛ 2:21-24
Yesu da edɔ̀ nɔ dɔ̀nɔwo, yí gbe fɔn amɛ kukuwo.
Yesu nu venɔ Farizitɔwo koɖo Esekplamɛtɔwo nu sugbɔ. Ðoɔ éhun enu só ŋsukankan koɖo enu ficificiwawa wowo tɔwo nu.
Farizitɔwo dɔ yí Rɔmatɔwo xo Yesu yí wui.


text:
“Mifa Avi Kple Ame Siwo Le Avi Fam”
“Miyi edzi mianɔ dzi dem fo na mia nɔewo, eye mianɔ mia nɔewo tum ɖo.”—1 TES. 5:11.
1, 2. Nu ka tae wòle be míadzro ale si míawɔ afa akɔ na ame siwo le nu xam le wofe ame veviwo fe ku ta la me? (Kpɔ foto si le nyati sia fe gɔmedzedze.)
NƆVINYƆNU aɖe si ŋkɔe nye Susi gblɔ be: “Ƒe ɖeka kloe le mía viŋutsua fe ku megbe la, míegakpɔtɔ nɔ veve sem kokoko.” Nɔviŋutsu aɖe hã gblɔ be esi ye srɔ̃ ku kpata la, yese “veve wu gbɔgblɔ.” Nublanuitɔe la, nɔvi gbogbo aɖewo hã le veve sem nenema ke. Kristotɔ geɖewo mesusui kpɔ be yewofe ame veviwo aku do ŋgɔ na Armagedon o. Ne wò ŋutɔ wò ame vevi aɖe ku alo èdze si ame aɖe si dzi ku dzɔ ɖo la, ɖewohĩ àbia be, ‘Aleke ame siwo dzi ku dzɔ ɖo la awɔ akpɔ akɔfafa?’
2 Ðewohĩ èsenɛ amewo gblɔna be le ɣeyiɣi aɖe megbe la, wofe dzi afa. Gake ɖe wòfia be ne ɣeyiɣiawo va le yiyim ko la, amea ŋutɔ fe dzi afa? Ahosi aɖe gblɔ tso nya sia ŋu be, “Mekpɔe be nu si wòle be míagblɔ boŋue nye be nu siwo wowɔ le ɣeyiɣi mawo me lae nana wokpɔa akɔfafa.” Nyatefee, ale si ko abi kuna ne wokpɔ egbɔ nyuie la, nenema kee dzi si le nu xam hã kpɔa akɔfafa vivivi ne wotsɔ ɖe le eme na amea. Nu ka koŋue ate ŋu akpe ɖe ame siwo fe dzi gbã gudugudu le wofe ame veviwo fe ku ta la ŋu be wofe dzi nafa?
YEHOWA NYE “AKƆFAFAWO KATÃ ƑE MAWU”
3, 4. Nu ka tae míate ŋu aka ɖe edzi be Yehowa nya ale si gbegbe ame siwo le nu xam la hiã akɔfafae?
3 Ðikeke mele eme o be, Yehowa, mía Fofo si le dzifo si sea veve ɖe ame nu lae nye míafe akɔfafatsofe vevitɔ. (Xlẽ 2 Korintotɔwo 1:3, 4.) Yehowa, ame si nye kpɔɖeŋu gãtɔ kekeake le vevesese ɖe ame nu me la ka ɖe edzi na efe amewo be: “Nye ŋutɔe nye Ame si le akɔ fam na mi.”—Yes. 51:12; Ps. 119:50, 52, 76.
4 Mía Fofo si le dzifo, si nye dɔmetɔtrɔ Fofo, la ŋutɔ hã fe ame veviwo, abe Abraham, Isak, Yakob, Mose kple Fia David ene ku. (4 Mose 12:6-8; Mat. 22:31, 32; Dɔw. 13:22) Mawu fe Nya la ka ɖe edzi na mí be Yehowa le mɔ kpɔm vevie, ɛ̃, ele edzrom vevie be yeafɔ wo. (Hiob 14:14, 15) Ɣemaɣi la, woanɔ lãmesẽ deblibo me eye woakpɔ dzidzɔ. Azɔ hã, bu eŋu kpɔ be, Mawu fe Vi si gbɔ melɔ̃a nu le o, si ‘wòlɔ̃ vevie’ la se veve helĩhelĩ heku. (Lod. 8:22, 30) Nu meli agblɔ ale si gbegbe Yehowa anya se veve gbe ma gbe o.—Yoh. 5:20; 10:17.
5, 6. Aleke Yehowa faa akɔ na mí?
5 Míate ŋu aka ɖe edzi bliboe be Yehowa akpe ɖe mía ŋu. Eya ta, mele be míahe ɖe megbe kura be míado gbe ɖa agblɔ ale si gbegbe míele veve semee la nɛ o. Efaa akɔ na mí ŋutɔ be Yehowa nya míafe vevesesewo eye wònaa akɔfafa si míehiã vevie la mí! Mɔ ka dzie wòtona faa akɔ na mí?
6 Mɔ aɖe si dzi Mawu tona kpena ɖe mía ŋue nye be enana ‘gbɔgbɔ kɔkɔea naa akɔfafa mí.’ (Dɔw. 9:31) Akɔfafatsofe gã aɖee Mawu fe dɔwɔŋusẽa nye. Yesu do ŋugbe be ye Fofo si le dzifo la dina vevie be ‘yeana gbɔgbɔ kɔkɔea ame siwo bianɛ.’ (Luka 11:13) Susi, si ŋu míefo nu tsoe va yi la gblɔ be: “Edzɔ zi gbɔ zi geɖe be nuxaxa wu tsɔtsɔ na mí ale gbegbe be ɖeko míeyia klo dzi foa koko na Yehowa be wòafa akɔ na mí. Eye ɣesiaɣi si míefo koko nɛ la, míekpɔnɛ be Mawu fe ŋutifafa dzɔa míafe dziwo kple tamesusuwo ŋu vavã.”—Xlẽ Filipitɔwo 4:6, 7.
YESU NYE NUNƆLAGÃ SI SEA VEVE ÐE AME NU
7, 8. Nu ka tae míate ŋu aka ɖe edzi be Yesu afa akɔ na mí?
7 Yesu, Mawu fe vi si fe dɔme trɔna ɖe ame ŋu la, ɖe ale si gbegbe Yehowa sea veve ɖe mía nui la fia le mɔ deblibo nu le efe nyagbɔgblɔ kple nuwɔna me esime wònɔ anyigba dzi. (Yoh. 5:19) Mawu dɔ Yesu ɖa be wòada gbe le “ame siwo fe dzi gbã la” ŋu eye wòafa “akɔ na konyifalawo katã.” (Yes. 61:1, 2; Luka 4:17-21) Eya ta, wonyae be efe dɔme trɔna ɖe ame ŋu vevie—esea veve ɖe ame siwo le fu kpem la nu eye wòdina vevie be yeakpe ɖe wo ŋu.—Heb. 2:17.
8 Esime Yesu nye sɔhɛ la, ɖikeke mele eme o be eya ŋutɔ hã se veve le fometɔwo kple ame nyanyɛwo fe ku ta. Anɔ eme be esime Yesu gakpɔtɔ nye ɖekakpui ye Yosef si nye fofoa si xɔe nyi la ku. * Bu ale si wòanɔ na Yesu si anya xɔ abe fe 20 ene, si tsɔa ɖe le eme na ame la be wòanɔ te ɖe eya ŋutɔ fe nuxaxaa nu eye wòaganɔ akɔ fam na dadaa kple nɔviawo hã ŋu kpɔ.
9. Aleke ale si Yesu sea veve ɖe ame nui la dze fãa esime Lazaro ku?
9 Esi Yesu dze efe subɔsubɔdɔa gɔme la, edze kɔtɛ le eŋu be ese nɔnɔme si me amewo le la gɔme eye wòsea veve ɖe wo nu. Le kpɔɖeŋu me, bu ɣeyiɣi si me exɔlɔ̃ vevi Lazaro ku ŋu kpɔ. Togbɔ be Yesu nyae be yele Lazaro fɔ ge ɖe tsitre hã la, ale si Maria kple Marta nɔ veve semee la na Yesu hã se veve ɖe wo nu. Wofe nuxaxaa wɔ dɔ ɖe edzi wòse veve ɖe wo nu ale gbegbe be wòfa avi.—Yoh. 11:33-36.
10. Nu ka tae míeka ɖe edzi be Yesu gasea veve ɖe mía nu egbea hã?
10 Aleke akɔfanya siwo Yesu gblɔ va yi la ate ŋu aɖe vi na mí egbea? Ŋɔŋlɔawo ka ɖe edzi na mí be “ame si Yesu Kristo nye la kee wònye etsɔ kple egbe, yi ɖe mavɔmavɔ me.” (Heb. 13:8) Esi wònye be “Kplɔla Vevitɔ si naa agbe la” ŋutɔ nya ale si gbegbe ame vevi aɖe fe ku doa nuxaxa na ame ta la, “ate ŋu akpe ɖe ame siwo wotena kpɔna la ŋu.” (Dɔw. 3:15; Heb. 2:10, 18) Eya ta, míate ŋu aka ɖe edzi be amegbetɔwo fe fukpekpewo gatena ɖe Kristo la dzi kokoko, esea veve ɖe wo nu, eye wòfaa akɔ na wo “le hiahiãgbe.”—Xlẽ Hebritɔwo 4:15, 16.
“AKƆFAFA SI MÍEKPƆ TSO ŊƆŊLƆAWO ME”
11. Mawunyakpukpui kae faa akɔ na wò wu?
11 Biblia me ŋutinya si ku ɖe ale si Yesu xa nu vevie esime Lazaro ku ŋu la nye ŋɔŋlɔawo me nya fakɔname gbogbo siwo le Mawu fe Nyaa me la dometɔ ɖeka ko. Eye mewɔ nuku o be, “nu siwo katã woŋlɔ ɖi tsã la, woŋlɔ wo ɖi be woatsɔ afia nu mí, ale be to míafe dzidodo kple akɔfafa si míekpɔ tso Ŋɔŋlɔawo me dzi la, mɔkpɔkpɔ nasu mía si.” (Rom. 15:4) Ne èle nu xam le ame vevi aɖe fe ku ta la, mawunyakpukpui siwo gbɔna ate ŋu afa akɔ na wò hã:
“Yehowa tsɔ ɖe ame siwo fe dzi gbã gudugudu la gbɔ; exɔna na ame siwo fe gbɔgbɔ ŋu nu te la.”—Ps. 34:18, 19.
“Ne metsi dzodzodzoe akpa la, [wò Yehowa] èfaa akɔ nam henana mekpɔa gbɔdzɔe.”—Ps. 94:19.
“Mía Afetɔ Yesu Kristo ŋutɔ kple Mawu, mía Fofo, ame si lɔ̃ mí, eye wòto efe amenuveve me na akɔfafa mavɔ kple mɔkpɔkpɔ nyui mí la, nafa akɔ na miafe dziwo, eye wòado ŋusẽ mi.”—2 Tes. 2:16, 17. *
HAME LA NYE AKƆFAFATSOƑE GÃ AÐE
12. Mɔ vevi ka nue míate ŋu anye akɔfafatsofe na ame bubuwo le?
12 Kristo hamea hã nye akɔfafatsofe bubu na ame siwo le konyi fam. (Xlẽ 1 Tesalonikatɔwo 5:11.) Aleke nàte ŋu ado ŋusẽ ame siwo fe ‘gbɔgbɔ dzi nu te ɖo vevie la’ ahafa akɔ na wo? (Lod. 17:22) Ðo ŋku edzi be “ɖoɖoeziɣi li, eye nufoɣi li.” (Nyagb. 3:7) Ahosi aɖe si ŋkɔe nye Dalene gblɔ be: “Ame siwo ame vevi aɖe ku na la dina be yewoaɖe yewofe susuwo kple seselelãmewo agblɔ. Eya ta, nu vevitɔ si nàte ŋu awɔe nye be nàɖo to nyuie ase wofe nyawo—mègatso nya le wo nu o.” Nɔvinyɔnu Junia, si nɔviŋutsu wu eɖokui la hã gblɔ be: “Togbɔ be ɖewohĩ màte ŋu ase ale si gbegbe wole veve semee gɔme bliboe o hã, nu si le vevie ye nye be woakpɔe be èdi be yease ale si wole sesem le wo ɖokui me la gɔme.”
13. Nu kae wòle be wòanɔ susu me na mí ku ɖe nuxaxa ŋu?
13 Ðo ŋkui hã be, ame sia ame kple ale si wòxaa nui, nenema kee wòle le ale si ame sia ame ɖea efe nuxaxa fianae hã gome. Ɣeaɖewoɣi la, ame si le nu xam la ŋutɔ koe nyana veve si gbegbe sem wòle, eye asesẽ be wòaɖe ale si tututu wòle sesem le eɖokui me la agblɔ. Mawu fe Nya la gblɔ be: “Ame fe dzi nya eya ŋutɔ fe vevesese, eye ame bubu aɖeke mate ŋu ama efe dzidzɔ kplii o.” (Lod. 14:10) Ne ame aɖe ɖe efe seselelãmewo gblɔ gɔ̃ hã la, menɔa bɔbɔe ɣesiaɣi be ame bubuwo nase nya si wòdi be yeagblɔ la gɔme o.
14. Nya kawoe míate ŋu agblɔ atsɔ afa akɔ na ame siwo le nu xam?
14 Eme kɔ fãa be, esesẽna be míanya nya si míagblɔ na ame si fe dzi gbã gudugudu le nuxaxa ta. Ke hã, Biblia gblɔ be “nunyalawo fe aɖe daa gbe le ame ŋu.” (Lod. 12:18) Ame geɖe kpɔ akɔfanya siwo woagblɔ la le agbalẽ gbadza si nye Ne Wò Lɔlɔ̃tɔ aɖe Ku me. * Gake zi geɖe la, eɖea vi ŋutɔ nenye be ‘èfa avi kple ame siwo le avi fam.’ (Rom. 12:15) Gaby, si srɔ̃ŋutsu ku la, gblɔ be: “Aɖatsiwo koe ɖea nye seselelãmewo fiana. Esia tae mekpɔa akɔfafa ne xɔ̃nyewo fa avi kplim. Ne wofa avi kplim la, mekpɔnɛ be menye nye ɖeka koe le afi aɖe le nu xam o.”
15. Ne esesẽ na mí be míayi aɖafa akɔ na ame siwo le nu xam la, nu kae míate ŋu awɔ? (Kpɔ aɖaka si nye “ Akɔfanya Siwo Nana Ame Ƒe Dzi Dzea Eme” hã.)
15 Ne esesẽ na wò be nàyi ame si le nu xam la gbɔ aɖafa akɔ nɛ la, ɖewohĩ anɔ bɔbɔe wu be nàŋlɔ akɔfanyawo ɖe nyuidinamegbalẽvi dzi, aŋlɔ e-mail, text message, alo lɛta aɖo ɖe amea. Ðewohĩ nu si nàŋlɔ koe nye mawunyakpukpui fakɔname aɖe me nyawo, nya aɖe si he susu yi ame si ku la fe nɔnɔme nyui aɖe dzi, alo nane si dzi nèɖoa ŋkui kple dzidzɔ ku ɖe amea ŋu. Junia gblɔ be: “Ne ame aɖe ŋlɔ akɔfanya kpui aɖe ɖo ɖem alo hati Kristotɔwo kpem be mava bɔ ha kpli yewo la, eɖea vi nam wu gbɔgblɔ. Ðetsɔtsɔ le eme nam alea nana mekpɔnɛ be wolɔ̃m eye wobua ŋunye.”
16. Mɔ bubu si ɖea vi ŋutɔ ka dzie míetona faa akɔ na ame siwo le nu xam?
16 Míafe gbedodoɖawo ate ŋu aɖe vi geɖe na mía hati Kristotɔ si fe ame vevi aɖe ku. Togbɔ be ate ŋu asesẽ be nàdo gbe ɖa agblɔ wò susuwo le ɣeyiɣi mawo tɔgbi me hã la, ne èdo gbe ɖa kple ame si dzi ku dzɔ ɖo hefo koko na Yehowa ɖe eta le avigbe kple aɖatsiwo me gɔ̃ hã la, esia ate ŋu anye akɔfafa gã aɖe nɛ. Dalene gblɔ be: “Ɣeaɖewoɣi ne nɔvinyɔnuwo va be yewoafa akɔ nam la, mebiaa wo be woadi be yewoado gbe ɖa kplim hã. Zi geɖe la, ne wodze gbedodoɖaa gɔme la, nyawo metea ŋu dona le wo nu bɔbɔe o, gake le nyagbe ʋɛ aɖewo gbɔgblɔ megbe la, ŋusẽ va ɖoa wofe gbe ŋu eye wodoa gbe ɖa tso dzi me wòwɔa dɔ ɖe dzinye ale gbegbe. Xɔse sẽŋu si le wo si, wofe lɔlɔ̃ kple ɖetsɔleme do ŋusẽ nye xɔse ale gbegbe.”
YI EDZI NÀNƆ AKƆ FAM NA WO
17-19. Nu ka tae wòhiã be míayi edzi anɔ akɔ fam na ame siwo dzi ku dzɔ ɖo?
17 Ame sia ame kple ɣeyiɣi fe didime si wòtsɔ xaa nui. Eya ta, nɔ wo srãm kpɔ, menye le ŋkeke ʋɛ siwo me xɔlɔ̃wo kple fometɔ geɖewo yi ɖasrã wo kpɔ la me ko o, ke le ɣleti siwo kplɔe ɖo, esime amewo gatrɔ ɖe wofe gbe sia gbe dɔwo ŋu, hã me. “Xɔlɔ̃ vavã lɔ̃a ame ɣeawokatãɣi, eye ame nɔvi wònye wodzi ɖe xaxagbe ŋu.” (Lod. 17:17) Ɣeyiɣi didi ka kee haxɔsetɔ aɖe ɖaxa nui o, hati Kristotɔwo ate ŋu anye akɔfafatsofe gã aɖe nɛ.—Xlẽ 1 Tesalonikatɔwo 3:7.
18 Ðo ŋku edzi be nu vovovowo tea ŋu nana ame siwo dzi ku dzɔ ɖo la xaa nu vevie; esia fe ɖewoe nye ŋkuɖodzizãwo, hafofo aɖewo, fotowo, dɔwɔna aɖewo, alo nanewo fe ʋeʋẽ, gbeɖiɖi aɖewo, alo fea fe ɣeyiɣi aɖewo. Le ame siwo srɔ̃ ku gome la, ne woawo ɖeɖe wova le nanewo wɔm zi gbãtɔ tso esime wo srɔ̃ ku, abe Ŋkuɖodzia alo takpekpe dede ene la, wotea ŋu xaa nu ale gbegbe. Nɔviŋutsu aɖe gblɔ be: “Menɔ mɔ kpɔm be manɔ bɔbɔe nam kura le míafe srɔ̃ɖeŋkuɖodzizã gbãtɔ si ava ɖe srɔ̃nye fe ku yome la dzi o, eye menɔ bɔbɔe nam hã o vavã. Gake nɔvi ʋɛ aɖewo ɖo kplɔ̃ hekpe xɔ̃nye veviwo hã ale be magatsi akogo o.”
19 Gake ɖo ŋku edzi be menye ɣeyiɣi tɔxɛwo ɖeɖe ko dzie ame siwo le wofe ame veviwo fe ku fam la hiã dzidefonyawo o. Junia gblɔ be: “Zi geɖe la, ne wona kpekpeɖeŋu amea alo nɔ egbɔ le ŋkeke bubu si menye ŋkuɖodzizã tɔxɛwo dzi o la, esia tea ŋu ɖea vi geɖe. Ne ame aɖe ŋutɔ tso le eɖokui si wɔ esia le gbedzrogbewo la, eɖea vi eye wòfaa akɔ na ame ale gbegbe.” Ele eme be mímate ŋu aɖe nuxaxa si ame vevi aɖe fe ku dona na ame alo akogotsitsi si wòhena vanɛ la ɖa keŋkeŋ ya o, ke hã, ne míewɔ nu ŋutɔŋutɔwo tsɔ kpe ɖe ame siwo le nu xam ŋu la, míate ŋu afa akɔ na wo ahana wofe dzi nadze eme va se ɖe afi aɖe. (1 Yoh. 3:18) Gaby gblɔ be: “Medaa akpe na Yehowa ŋutɔ ɖe hamemetsitsi lɔ̃ame siwo nɔ ŋunye le ɣeyiɣi sesẽ mawo katã me la ta. Wona mese le ɖokuinye me be Yehowa tsɔ ɖe le eme nam vavã.”
20. Nu ka tae Yehowa fe ŋugbedodowo faa akɔ na mí geɖe ŋutɔ?
20 Efaa akɔ na mí be etefe madidi o, Yehowa, akɔfafawo katã fe Mawu la, aɖe nuxaxa ɖe sia ɖe ɖa ahana akɔfafa mavɔ mí esime “ame siwo katã le ŋkuɖodziyɔdowo me la ase [Kristo fe] gbe, eye woado go”! (Yoh. 5:28, 29) Mawu do ŋugbe be yeaɖe “ku ɖa tegbee, eye Afetɔ Dziɖulagã Yehowa atutu aɖatsi ɖa le ŋkuwo katã me.” (Yes. 25:8, etenuŋɔŋlɔ) Ɣemaɣi la, le esi tefe be “[míafa] avi kple ame siwo le avi fam” la, anyigbadzinɔlawo katã “[akpɔ] dzidzɔ kple ame siwo le dzidzɔ kpɔm” boŋ.—Rom. 12:15.
^ mm. 8 Zi mamlɛtɔ si wofo nu tso Yosef ŋue nye esime Yesu xɔ fe 12. Esime Yesu wɔ efe nukunu gbãtɔ si me wòtrɔ tsi wòzu wain le la, womefo nu tso Yosef ŋu ɣemaɣi o, eye womefo nu tso eŋu emegbe hã o. Esi Yesu nɔ fuwɔametia ŋu la, etsɔ nɔa Maria de asi na apostolo Yohanes be wòalé be nɛ. Ne ɖe Yosef le agbe la, anye ne mawɔe nenema o.—Yoh. 19:26, 27.
^ mm. 11 Mawunyakpukpui bubu siwo fa akɔ na nɔvi aɖewoe nye Psalmo 20:1, 2; 31:7; 38:8, 9, 15; 55:22; 121:1, 2; Yesaya 57:15; 66:13; Filipitɔwo 4:13; kple 1 Petro 5:7.
^ mm. 14 Kpɔ nyati si nye “Fa Akɔ Na Ame Siwo Dzi Ku Dzɔ Ðo, Abe Ale Si Yesu Wɔe Ene” la hã, si dze le November 1, 2010, fe Gbetakpɔxɔ me.


text:
Dzove
Dzove (alo Yanuar) enye ɣleti gbãtɔ le fea me le Gregoria ɣletigbalẽa me. Ŋkeke blaetɔ-vɔ-ɖeka ye le ɣletia me. Le ɣleti siame la, pepi dona eye gbewo hã bina dzo.
Le blema ŋɔli la, Romatɔwo xɔese be Ianus nye mawu na agbowo, ʋɔtruwo, gɔmedzedzewo kple nuwuwuwo. Le esiata la, wotsɔ ŋkɔ na ɣleti gbãtɔ le fea me be Ianuarius si tso ianua si nye ʋɔtru le Latingbe me.
Tedoxe enye ɣleti gbãtɔ le blema ŋɔli gake tso fe 153 BC la, Romatɔwo trɔe, eye Dzove va zu ɣleti gbãtɔ.
Ŋkeke tɔxewo le Dzove me[trɔ asi le eŋu | trɔ asi le etsofe ŋu]
- 1789 - Wotia Amerika dukplɔla gbãtɔ.
- 1946 - United Nations wɔ wofe takpekpe gbãtɔ le London.
Mɔkekewo[trɔ asi le eŋu | trɔ asi le etsofe ŋu]
- Ƒe yeye Ŋkeke - Dzove fe ŋkeke gbãtɔ
- Martin Luther King Ŋkeke le United States - Dzoɖagbe etɔ̃lia
- Australia Ŋkeke le Australia - Dzove 26
- Republic Ŋkeke le India - Dzove 26
Nu bubuwo[trɔ asi le eŋu | trɔ asi le etsofe ŋu]
- Ɣleti sia fe sefofo tɔxewo wonye "carnation" kple "snowdrop" le Eŋlisigbe me.
- Dzove fe kpe xɔasi enye kpe si woyɔna le Eŋlisigbe me be garnet.


text:
Ðe Wòle Be Mado Gbe Ða Na Ame Kɔkɔewoa?
Ale si Biblia ɖo eŋui
Ao. Biblia gblɔ be míado gbe ɖa na Mawu ɖeɖe ko le Yesu fe ŋkɔ me. Yesu gblɔ na efe nusrɔ̃lawo be: “
Miawo mido gbe ɖa ale: Mía Fofo si le dzifowo, wò ŋkɔ ŋuti nakɔ.” (Mateo 6:9) Megblɔ na efe nusrɔ̃lawo kpɔ be woado gbe ɖa na ame kɔkɔewo, mawudɔlawo alo ame bubu aɖeke o, negbe Mawu ko.
Yesu gblɔ na efe nusrɔ̃lawo hã be: “
Nyee nye mɔ la kple nyatefe la kpakple agbe la. Ame aɖeke mevaa Fofo la gbɔ o, negbe to dzinye ko.” (Yohanes 14:6) Yesu ɖeɖe koe Mawu na ŋusẽ be wòaxɔ nya ɖe akɔ ɖe mía ta.—Hebritɔwo 7:25.
Ke ne medoa gbe ɖa na Mawu kple ame kɔkɔewo siaa ya ɖe?
Mawu gblɔ le Se Ewoawo fe akpa aɖe be: “
Nye Yehowa, wò Mawu la, Mawu ʋãŋu menye,” (2 Mose 20:5) Mɔ ka nue Mawu ‘ʋãa ŋu’ le? Mawu di be ye ɖeɖe koe míade ta agu na eye esia lɔ gbedodoɖa hã ɖe eme.—Yesaya 48:11.
Míedoa dziku na Mawu ne míedo gbe ɖa na ame bubu aɖe eɖanye ame kɔkɔewo alo mawudɔla o. Esi apostolo Yohanes tee kpɔ be yeade ta agu na mawudɔla aɖe la, mawudɔla la gblɔ nɛ be: “
Mègawɔ nu ma o! Mia kple nɔviwò, siwo si Yesu ŋuti ɖaseɖiɖidɔ le la, fe hati kluvi ko menye. De ta agu na Mawu”—Nyaɖeɖefia 19:10.


text:
Ðe Nɔfe Aɖe Koŋ Le Mawu Sia?
Ale si Biblia ɖo eŋui
Ɛ̃. Nɔfe aɖe koŋ le Mawu si, eyae nye dzifowo. Ðe ŋugble tso Biblia me nuŋlɔɖi siawo ŋu kpɔ:
Salomo gblɔ le gbedodoɖa me be: “
Nàsee le nɔwòfe le dzifo.”—1 Fiawo 8:43.
Yesu fia efe nusrɔ̃lawo be woado gbe ɖa na wo “
Fofo si le dzifowo.”—Mateo 6:9.
Esi wofɔ Yesu ɖe tsitre la, “
dzifo ŋutɔŋutɔ wòge ɖo, bene wòado ɖe Mawu ŋutɔ ŋkume.”—Hebritɔwo 9:24.
Mawunyakpukpui siawo ɖee fia be ame ŋutɔŋutɔe Yehowa Mawu nye eye be mele afi sia afi o, ke boŋ dzifo koe nye enɔfe.


text:
SƆHƐWO BIANA BE
Nu Kawoe Wòle Be Manya Tso Amamaɖenuwo Ðoɖo Ða To Asitelefon Dzi Ŋu?
Nu kae nye amamaɖenuwo ɖoɖo ɖa to asitelefon dzi?
Elɔ foto siwo wole amama ɖe, gbɔdɔnyawo alo videowo ɖoɖo ɖe ame to asitelefon dzi ɖe eme. Ŋutsu aɖe gblɔ be: “Enye nu si bɔ egbea ŋutɔ. Ne mieŋlɔ nu ɖo ɖe mia nɔewo zi ɖeka alo zi eve aɖewo koa kaka mianya la, mieva le miafe fotowo ɖom ɖe mia nɔewo xoxo.”
Nu ka tae amewo wɔa nu sia? Ʋɔnudrɔ̃la fe kpeɖeŋutɔ aɖe gblɔ le nyadzɔdzɔgbalẽ si nye The New York Times me be sɔhɛ aɖewo bunɛ be “ne amewo kpɔ wò ahiãvi fe foto si me wòle amama le le wò asitelefon dzi la, woanya be èle ŋutsu me. Esiae le tsia dzi fifia.” Sɔhɛ aɖe yɔe gɔ̃ hã be enye “gbɔdɔnuwɔna si me afɔku mele o.” Egblɔ kpee be: “Esia mate ŋu ana nàfɔ fu alo axɔ nulɔdɔ o.”
Susu bubu siwo ta sɔhɛwo ɖea foto wofe ɣaɣlafewo ɖona ɖe wo nɔewo dometɔ aɖewoe nye:
Be yewofe nu nalé dzi ame si yewodi be yewoadze ahiãe.
Elabena ame aɖe le amama ɖe foto ɖo ɖee eya ta eya hã di be yeaɖo ye tɔ ɖee ‘atsɔ ada akpe nɛ.’
Afɔku kawoe le nuwɔna sia me?
Ne ènya ɖo wò foto ɖe ame aɖe to asitelefon dzi ko la, meganye tɔwò o, mègakpɔ ŋusẽ ɖe ale si wòazãe dzi kple ale si wòana woabu wòe hã dzi o. Amanda Lenhart si nye numekulawo fe tatɔ si ŋlɔ nu tso amamaɖenuwo ɖoɖo ɖa to asitelefon dzi ŋu le Pew Research Center gblɔ be: “Ele bɔbɔe egbea be woakaka amewo fe vodadawo kple sedzidadawo alo adzra wo ɖo be ame bubuwo nava kpɔ wu ale si wònɔ tsã.”
Le go aɖewo me la
Amewo ɖoa foto siwo me wole amama le la ɖe wo xɔlɔ̃ geɖewo abe modzakaɖenu ene
Ðekakpui aɖewo ɖoa wofe ahiãviwo fe foto siwo me wole amama le ɖe amewo be yewoatsɔ ahe to na yewofe ahiãviawo le esi wogbe yewo ta.
ÈNYAA? Le go geɖe me la, wobu amamafotowo ɖoɖo ɖa to asitelefon dzi be esɔ kple ɖevigbɔdɔdɔ kple devigbɔdɔdɔ fe fotowo ɖoɖo ɖa amewo. Wotsɔ nya ɖe sɔhɛvi siwo ɖo amamafotowo ɖe wo nɔewo ŋu gɔ̃ hã be woɖi gbɔdɔnuwɔna gbegblẽwo fe fɔ.
Nya kae Biblia gblɔ?
Biblia fo nu nyui tso ame siwo ɖe wo nɔewo fe vivisese le gbɔdɔdɔ me ŋu. (Lododowo 5:18) Ke hã efo nu tsi tsitre ɖe ame siwo meɖe wo nɔewo o fe gbɔdɔdɔ ŋu. Bu mawunyakpukpui siwo gbɔna ŋu kpɔ:
“Migana woayɔ agbe gbegblẽ nɔnɔ kple makɔmakɔnyenye fomevi aɖeke alo ŋukeklẽ ŋkɔ teti gɔ̃ hã le mia dome o, . . . kple ŋukpenanuwɔwɔ alo bometsinyagbɔgblɔ, alo fefenya madzeto.”—Efesotɔwo 5:3, 4.
“Miwu miafe ŋutinu siwo le anyigba dzi, le agbe gbegblẽ nɔnɔ, makɔmakɔnyenye, gbɔdɔdɔ fe dzodzro, dzodzro vɔ̃, kple ŋubiabiã, si nye trɔ̃subɔsubɔ, la gome.”—Kolosetɔwo 3:5.
Mawunyakpukpui mawo xlɔ̃ nu tso gbɔdɔdɔ fe “agbe gbegblẽ nɔnɔ” (ame si menye ame srɔ̃ o gbɔ dɔdɔ) ŋu. Ke hã egaxlɔ̃ nu tso makɔmakɔnyenye (si lɔ nu makɔmakɔ wɔwɔ ɖe sia ɖe ɖe eme) kple “gbɔdɔdɔ fe dzodzro” (esia melɔ gbɔdɔdɔ fe dzodzro si sɔ si nɔa srɔ̃tɔwo dome ɖe eme o, ke boŋ dzodzro si tea ŋu kplɔa ame dea agbe makɔmakɔ nɔnɔ me bɔbɔe.)
Bia ɖokuiwò be:
Aleke amamafotowo ɖoɖo ɖe amewo nye “makɔmakɔnyenye” fomevi aɖe?
Mɔ ka nue wònyɔa “gbɔdɔdɔ fe dzodzro” ɖe ame me le?
Nu ka tae didi be woakpɔ amamafotowo alo aɖo wo ɖe amewo nye “dzodzro vɔ̃”?
Mawunyakpukpui siwo gbɔna gagblɔ susu vevi aɖewo siwo ta wòle be míatsri amamafotowo ɖoɖo ɖe amewo alo wo xɔxɔ tso amewo gbɔ keŋkeŋ.
“Wɔ wò ŋutete ɖe sia ɖe nàtsɔ ɖokuiwò afia Mawu abe ame si dze eŋu ene, dɔwɔla si mehiã be ŋu nakpe le naneke ŋuti o.”—2 Timoteo 2:15.
“Ame ka fomeviwo ye wòle be mianye le agbenɔnɔ kɔkɔe me nuwɔnawo kple dɔwɔna siwo me ɖokuitsɔtsɔ na Mawu dzena le me.”—2 Petro 3:11.
Mawunyakpukpui mawo gblɔ nu nyui siwo dona tso agbe dzadzɛ nɔnɔ me. Ne ènɔa agbe dzadzɛ la mànɔ vɔvɔ̃m be yefe nuwɔnawo ava gblẽ nu le ye ŋu o.—Galatiatɔwo 6:7.
Bia ɖokuiwò be:
Ame ka fomevie menye?
Ðe medina be ŋkɔ nyui nanɔ ŋunyea?
Ðe madi be matsɔ nu si agblẽ nu le amewo ŋu la aɖe modzakaea?
Aleke amewo abum ne wonya be mewɔa nu sia?
Ðe dzinyelawo agaka ɖe dzinye ne wonya be mewɔa nu sia?
NUDZƆDZƆ ŊUTƆŊUTƆ: “Nyɔnuvi aɖe si nye xɔ̃nye kple ŋutsuvi aɖe wonɔ zɔzɔm gake eɣlae ɖem. Eɖo efe foto si me wòle amama le ɖee eye eya hã ɖo etɔ ɖee. Mede ŋkeke eve gɔ̃ hã o, xɔ̃nyea fofo va tsa le efe asitelefon dzi. Ekpɔ nu siwo xɔ̃nye kple ŋutsuvia ɖo ɖe wo nɔewo, eye efe dzi gbã. Esi fofoa biae la, eʋu nya sia nya me nɛ. Menya be eve xɔ̃nyea be yewɔ nu ma, gake nua te ɖe edzilawo dzi ale gbegbe be ɖeko wofe dzi fla! Womenya ne yewoagate ŋu aka ɖe xɔ̃nyea dzi o.”
Nyatefenya: Amamaɖenuwo ɖoɖo ɖa to asitelefon dzi ɖia gbɔ ame si ɖoe ɖa kple ame si xɔe siaa. Sɔhɛ aɖe si xɔlɔ̃a zi edzi wòle amama ɖe foto ɖo ɖee la gblɔ be: “Nuwɔna sia na menyɔa ŋu ɖokuinye eye mebua fɔ ɖokuinye vevie.”
Esi wònye be nuwɔna ma mesɔ ɖe Biblia nu o, menye agbe dzadzɛ nɔnɔ eye wòate ŋu ana woadze dziɖuɖu fe se me hã ta la, anyo be nàwɔ ɖe Bibia fe aɖaŋuɖoɖo siwo gbɔna dzi:
“Si le sɔhɛmenɔɣi fe nudzodzrowo nu.”—2 Timoteo 2:22.
“Ðe nye ŋku ɖa le nu dzodzrowo kpɔkpɔ ŋu.”—Psalmo 119:37.
Nu kae nàwɔ?
Wɔ Biblia fe aɖaŋuɖoɖowo dzi le wò agbenɔnɔ me. Xlẽ Janet fe nya siawo eye nàkpɔe ɖa be tiatia kae asɔ wu be yeawɔ hã.
“Medo go ŋutsuvi aɖe gbe ɖeka eye míexɔ mía nɔewo fe kafodzesi. Mede kwasiɖa ɖeka o ebia be manɔ godi kple noléwu me aɖe foto aɖo ɖe ye.”
—Janet.
Nu kae nèsusu be esɔ be Janet nawɔ? Nu kae nàwɔ?
TIATIA 1 Àte ŋu asusui be: ‘Naneke megblẽ le eŋu o. Ne míeyi tsilefe le futa la, manɔ godi kple noléwu me wòakpɔ godoo ɖe.’
TIATIA 2 Àte ŋu asusui be: ‘Nyemenya susu si le esi o. Maɖo foto aɖe si me nye ametia dze le vie ko ɖee makpɔ efe susu ɖa.’
TIATIA 3 Àte ŋu asusui be: ‘Gbɔdɔdɔ ko minyam ŋutsuvi sia le. Matutu efe nyawo ɖa.’
Ðe màlɔ̃ ɖe edzi be tiatia 3 liae nye nyuitɔ oa? Gawu la, Biblia gblɔ be: “Nunyala kpɔa dzɔgbevɔ̃e, eye wòɣlaa eɖokui; ke ame bebewu dea ta eme, eye akpɔ etɔnua.”—Lododowo 22:3.
Dodokpɔ sia ɖe nane si kplɔa ame dea nuwɔna sia kple nu tovo bubuwo wɔwɔ me la ɖe go: Ðe nèɖɔa ŋu ɖo le ame siwo nàdze xɔ̃e gomea? (Lododowo 13:20) Nyɔnuvi aɖe si woyɔna be Sarah gblɔ be: “De ha kple ame siwo nènya be womedina be yewoakpɔ gbegblẽnuwɔnawo kple ŋku o.” Ðetugbui si ŋkɔe nye Delia da asi ɖe efe nya dzi. Egblɔ be: “Ame siwo gblɔna be xɔ̃wòwoe yewonye dometɔ aɖewo dina be yewoana nàdzudzɔ agbe dzadzɛ nɔnɔ ke menye be yewoade efe dzi fo na wò o. Ne wofe nuwɔnawo mewɔ ɖeka kple Mawu fe sewo o la, ekema ɖe wole dzi dem fo na wò be nawɔ nu gbegblẽ. Nu sia tututue nèdi be yeawɔa?”


text:
Esi Wofɔ Yesu Ðe Tsitre La, Efe Amegbetɔŋutilãe Nɔ Eŋu Loo Alo Gbɔgbɔŋutilãe?
Ale si Biblia ɖo eŋui
Biblia gblɔ be wowu Yesu “le ŋutilã me, ke wogbɔ agbee le gbɔgbɔ me.”—1 Petro 3:18; Dɔwɔwɔwo 13:34; 1 Korintotɔwo 15:45; 2 Korintotɔwo 5:16.
Yesu ŋutɔ fe nyawo ɖee fia be ne wofɔ ye la, yefe ŋutilã maganye amegbetɔ fe ŋutilã azɔ o. Egblɔ be nu si yeana ‘ɖe xexea fe agbe ta lae nye yefe ŋutilã.’ (Yohanes 6:51; Mateo 20:28) Ne ɖe wògatrɔ tsɔ efe amegbetɔŋutilãa esime wofɔe ɖe tsitre la, ke efia be ete fli ɖe efe tafevɔsa, si fia vɔ si wòsa ɖe amefomea ta la, me. Medzɔ alea o, elabe Biblia gblɔ be etsɔ efe ŋutilã kple efe ʋu na “zi ɖeka ɖe ɣeyiɣiawo katã nu.”—Hebritɔwo 9:11, 12.
Ne gbɔgbɔŋutilãe nɔ Yesu ŋu esime wofɔe ɖe tsitre la, ke aleke wòdzɔe be efe nusrɔ̃lawo te ŋu kpɔe?
Gbɔgbɔmenuwɔwɔwo ate ŋu ado amegbetɔŋutilã. Le kpɔɖeŋu me, mawudɔla siwo wɔ esia le blema te ŋu ɖu nu, no nu kple amegbetɔwo. (1 Mose 18:1-8; 19:1-3) Ke hã, wokpɔtɔ nye gbɔgbɔmenuwɔwɔwo eye wote ŋu dzo le xexe si wokpɔna kple ŋku la me.
—Ʋɔnudrɔ̃lawo 13:15-21.
Esi wofɔ Yesu ɖe tsitre megbe la, eya hã do amegbetɔŋutilã ɣeyiɣi kpui aɖe abe ale si mawudɔlawo wɔe do ŋgɔ nɛ ene. Esi wòzu gbɔgbɔmenuwɔwɔ ta la, etea ŋu dzena zi ɖeka kpoyi eye wògatea ŋu buna zi ɖeka vĩi hã. (Luka 24:31; Yohanes 20:19, 26) Menye amegbetɔŋutilã ɖeka ma kee nɔ eŋu esi wòdze na amewo le nɔnɔme vovovowo me o. Eya ta Yesu xɔlɔ̃ veviwo gɔ̃ hã mete ŋu kpɔe dze sii o va se ɖe esime wòwɔ nane alo gblɔ nya aɖe hafi.
—Luka 24:30, 31, 35; Yohanes 20:14-16; 21:6, 7.
Esi Yesu dze na apostolo Toma la, edo amegbetɔŋutilã si ŋu abiwo le. Ewɔ esia tsɔ do ŋusẽ Toma fe xɔse, elabena Toma menɔ kakam ɖe edzi be wofɔ Yesu ɖe tsitre o.
—Yohanes 20:24-29.
Srɔ̃ Nu Geɖe Wu
NYA NYUI SI TSO MAWU GBƆ!
Ame Kae Nye Yesu Kristo?
Xlẽ nu tso ale si Yesu fe agbe dze egɔmee, nu si ta wòva anyigba ɖo kple nu si wɔm wòle fifia la ŋu.
GBETAKPƆXƆ
Taɖodzinu Ka Tae Kristo Atrɔ Agbɔ Ðo?
Taɖodzinu ka tae Kristo atrɔ agbɔ ɖo? Nɔnɔme ka mee wòatrɔ agbɔ le, eye nu kae wòawɔ?


text:
Siamlɔm
Siamlɔm (alo Yuli) enye ɣleti adrelia le fea me. Vovototowo le alesi wobuna feawo dome. Ƒe si ŋu míele bubum fifia enye Gregoria ɣletigbalẽ tɔ. Ŋkeke 31 ye le ɣletia me.
Eʋeawo tsɔ ŋkɔ na ɣleti sia be Siamlɔm elabena enye tsidzaɣi eyata wonɔna nuwo wosiam ɖe xexe ga gbugbɔwo nɔ lɔlɔm enu enu ne tsi ga dze dzadzam ko. Le blema ŋɔli la, Romatɔwo wotsɔ ŋkɔ na ɣleti sia be Yuli elabena eya me wodzi Yulio Kaisaro le. Ŋkɔ xoxo si Romatɔwo yɔna na ɣleti sia enye Quintilis, elabena eyae enye ɣleti atɔ̃lia le Romatɔwo wofe fe me hafi wotrɔe eye Dzove (alo Yanuar) va zu ɣleti gbãtɔ.
Nudzɔdzɔ tɔxewo le Siamlɔm me[trɔ asi le eŋu | trɔ asi le etsofe ŋu]
- Repɔblik Ŋkeke le Ghana (Siamlɔm 1)
Nu bubuwo[trɔ asi le eŋu | trɔ asi le etsofe ŋu]
- Siamlɔm kple Afɔfiɛ (April) dzea egɔme le ŋkeke ɖeka dzi le kɔsiɖa me le fe desiaɖe me.
- Ameaɖewo tsɔ sefofo si Eŋglisiawo yɔna be water lilly abe sefofo tɔxe na Siamlɔm ene.
- Siamlɔm kple Kele (Oktober) wonye ɣletiwo sime amewo dzia vi ŋutɔ.
- Kpe xɔasi si woyɔna be Rubi le Eŋlisi me la, enye kpe tɔxe na amesiwo wodzi le Siamlɔm me.


text:
‘Ŋutifafa Nanɔ Ame Siwo Dzea Eŋu La Dome’
“Ŋutikɔkɔe na Mawu le dzifo boo, eye ŋutifafa nanɔ ame siwo ŋu wòkpɔa ŋudzedze ɖo la dome le anyigba dzi.”—LUKA 2:14.
Susu si tae ame aɖewo ɖua Kristmas.
Ƒe sia fe la, papa la kple subɔsubɔhakplɔla bubuwo gblɔa ŋutifafagbedeasiwo henɔa mɔ kpɔm be mawudɔlaa fe gbefãɖeɖe sia nava eme le Kristmas ɖuɣia: “Ŋutifafa nanɔ ame siwo ŋu wòkpɔa ŋudzedze ɖo la dome le anyigba dzi.” Ame aɖewo zɔa mɔ yia tadeagufe tɔxɛwo ɖe Kristmas ɖuɖu ta.
Nu ka tae taɖodzinua gbɔ menya ɖona o?
Ne ŋutifafa va le Kristmas ɖuɣi gɔ̃ hã la, menɔa anyi wòdidina o. Le kpɔɖeŋu me, le December 1914 me, esime Europa dukɔwo nɔ aʋa wɔm vevie le Xexemeʋa I me la, Britain kple Germany-srafowo do tso wofe bebefewo va ɖu Kristmas ɖekae. Wona nuɖuɖu, aha kple atama wo nɔewo. Wofo bɔl ɖekae gɔ̃ hã. Ke hã, ŋutifafa ma menɔ anyi etefe didi o. Britain-srafo aɖe gblɔ le lɛta aɖe si wòŋlɔ esime wònɔ aʋaa fe sesẽafe la me be Germany-srafo aɖe gblɔ na ye be: “Egbea, míele ŋutifafa me. Gake etsɔ la àwɔ aʋa na wò dukɔ, eye nye hã mawɔ aʋa na tɔnye.”
Biblia me nya kawoe ate ŋu aɖe vi?
“Wodzi vi na mí . . . Wotsɔ ŋkɔ nɛ be . . . Ŋutifafafia, ne efe dziɖuɖu nakeke ta, eye sefeɖo manɔe na ŋutifafa [o].” (Yesaya 9:5, 6) Aleke gbegbe Yesu Kristo ŋuti nyagblɔɖi ma faa akɔ na amee nye esi! Menye ɖe wodzi Yesu ɖe anyigba dzi be wòana ŋutifafa nanɔ anyi le ŋkeke ɖeka ko dzi fe sia fe o. Esi wònye Dziɖula le dzifo ta la, ana ŋutifafa vavãtɔ naxɔ afe ɖi tegbee.
“Miato [nye Yesu dzi] akpɔ ŋutifafa. Le xexea me la, miele xaxawo me tom, gake milé dzi ɖe fo! Meɖu xexea dzi.” (Yohanes 16:33) Egbea gɔ̃ hã la, Yesu le kpekpem ɖe eyomedzelawo ŋu be woanɔ anyi le ŋutifafa me. Ele eme be Kristotɔwo kpɔa xaxa ya. Gake dzidzɔtɔe la, Biblia na wonya nu si tae fukpekpe li kple ale si Yesu ava he ŋutifafa mavɔ vɛ. Eya ta wokpɔa dzidzeme.
Esi Yehowa Ðasefowo wɔa Yesu fe nyawo dzi ta la, wole ŋutifafa me kple wo nɔewo egbea gɔ̃ hã, metsɔ le eme dukɔ alo to si me wotso, gbe si wodona alo ŋutigbalẽ fe amadede si le wo ŋu o. Míele kpewòm be nàva kpɔ esia tefe le kpekpe si wowɔna le Fiaɖufe Akpata me. Abe ale si wòle le ame bubu geɖewo gome ene la, ɖewohĩ wò hã àva lɔ̃ ɖe edzi be ŋutifafa sia fo Kristmas ɖuɣi fe ŋutifafa ɖe sia ɖe ta.
Yehowa Ðasefowo wɔ ɖeka le ŋutifafa me, metsɔ le eme gbe si wodona alo afi si wotso o. Míele kpewòm be nàva kpɔ esia tefe le kpekpe si wowɔna le Fiaɖufe Akpata me


text:
Aleae Mawu Ðoe Be Nuwo Nanɔa?
TSƆ nyadzɔdzɔgbalẽ ɖesiaɖe nàxlẽ kpɔ. Ʋu television, alo ʋu radio. Nusiwo nàkpɔ alo nya siwo nàse la fe akpa gãtɔ koe nye hlɔ̃dodo, aʋawɔwɔ, kple ŋɔdzinuwɔwɔ! Azɔ trɔ susu ɖe wò ŋutɔ wò kuxiwo ŋu kpɔ. Ðewohĩ dɔléle alo wò ame vevi aɖe fe ku na nèle nu xam. Ðewohĩ àse le ɖokuiwò me abe alesi ame dzɔdzɔe Hiob see ene, amesi gblɔ be ‘yele hiã tefe kpɔm ŋutɔ.’—Hiob 10:15.
Bia ɖokuiwò be:
Aleae Mawu ɖoe be nuwo nanɔ na mí amefomea katã?
Afikae makpɔ kpekpeɖeŋu le anɔ te ɖe nye kuxiawo nu?
Ðe mɔkpɔkpɔ li be míava nɔ ŋutifafa me le anyigba sia dzi gbaɖegbea?
Biabia siawo fe ŋuɖoɖo fakɔnamewo le Biblia me.
NUSI BIBLIA FIA ENYE BE MAWU AHE TƆTRƆ SIAWO AVA ANYIGBA DZI.
“Mawu latutu aɖatsi sia aɖatsi ɖa le wofe ŋku me, eye ku maganɔ anyi akpɔ o, eye konyifafa kple ɣlidodo kple veve aɖeke maganɔ anyi o.”—Nyaɖeɖefia 21:4
“Xɔdrɔ̃wo ati kpo abe zi ene.”—Yesaya 35:6
“Ŋkuagbãtɔwo fe ŋku aʋu.”—Yesaya 35:5
“Amesiwo katã le yɔdowo me la, . . . woado go.”—Yohanes 5:28, 29
“Duametɔ aɖeke magblɔ be, yele dɔ lém o.”—Yesaya 33:24
“Bli ado kpekpekpe le anyigba dzi kple towo tame.”—Psalmo 72:16
NA NUFIAFIA SIWO LE BIBLIA ME NAÐE VI NA WÒ
Mègatsɔe be nusiwo dze le axa siwo do ŋgɔ me la nye mɔkpɔkpɔ gbɔlo aɖe kura o. Mawue do ŋugbe be yeawɔ nusiawo eye Biblia la ɖe alesi wòana wòava emee la me.
Gake menye nya mawo koe le Biblia me o. Biblia la gafia nusi tututu akpe ɖe ŋuwò be nànɔ agbe si me dzidzeme le fifia kura gɔ̃ hã. Wò ya bu kuxi kple dzimaɖitsitsi siwo me tom nèle ŋu kpɔ. Ðewohĩ wo dometɔ aɖewoe nye ganyawo, fomekuxiwo, dɔléle, alo wò ame vevi aɖe fe ku. Biblia ate ŋu akpe ɖe ŋuwò nànɔ te ɖe kuxi siwo me tom nèle egbea nu, eye ate ŋu ana nàkpɔ gbɔdzɔe to biabiawo abe esiwo le afisia ene la fe ŋuɖoɖo kpɔkpɔ me:
Nukata míekpea fu?
Aleke míawɔ anɔ te ɖe agbemedzimaɖitsitsiwo nu?
Aleke míawɔ ana dzidzɔ geɖe wu nanɔ míafe fomea me?
Nɔnɔme ka mee amesiwo ku la le?
Ðe míagate ŋu akpɔ míafe ame vevi siwo ku la akea?
Aleke míawɔ aka ɖe edzi be Mawu ana efe ŋugbedodowo nava eme?
Agbalẽ sia si xlẽm nèle fia be èdi be yeanya nusi tututu Biblia la fia tso nya siawo ŋu. Agbalẽ sia akpe ɖe ŋuwò nànya nyatefea. De dzesii be memama siwo le axa ɖesiaɖe la fe biabiawo dze le axaa gɔme. Edzɔa dzi na ame miliɔn geɖe siwo dzroa Biblia me kple Yehowa Ðasefowo be yewoawɔe to nyabiabia kple ŋuɖoɖo fe mɔnu sia dzi. Míeka ɖe edzi be adzɔ dzi na wò hã. Neva eme be Mawu nayra wò geɖe esime nusi tututu Biblia fia la nyanya azɔ na nèle dzidzɔ kple dzidzeme geɖe kpɔm!


text:
ÐE WOWƆEA?
Dɔ Si Dadi Ƒe Nufuwo Wɔna
ZÃ ME koŋ afemedadiwo dona. Anɔ eme be wofe nufuwo (fu lɔbɔlɔbɔ siwo nɔa nugbɔ na wo) kpena ɖe wo ŋu wokpɔa nu siwo tsɔ ɖe wo gbɔ kple nu si wodi be yewoalé la dzea sii, vevietɔ le anyinufaɣiwo.
Bu nya siawo ŋu kpɔ: Lãmeka geɖewo le lãkusi siwo me dadi fe nufuwo mie tso la me. Ne ya vi aɖe teti gɔ̃ hã fo la, lãmekaawo nana dadia senɛ le eɖokui me. Esia wɔe be etea ŋu dea dzesi nu siwo tsɔ ɖe egbɔ ne mekpɔ wo o hã eye ɖikekemanɔmee la, esia kpena ɖe eŋu le zã me.
Esi wònye be ne ya vi aɖe teti fo lɔ dadi fe nufuwo la, dadia tea ŋu senɛ le eɖokui me ta la, ezãa efe nufuwo tsɔ dea dzesi afi si nu si wòdi be yealé la le kple efe zɔɖeɖe kpakple afi si nu bubuwo hã le. Nufuwo hã kpena ɖe dadi ŋu wònyaa nuwo fe nugbɔ fe lolome hafi nyana ne ate ŋu atoe alo mate ŋu atoe o. Numekugbalẽ aɖe (Encyclopædia Britannica) gblɔ be “nu ʋɛ aɖe ko wonya tso dɔ si nufuwo wɔna la ŋu, ke hã wode dzesii be ne wotso dadi aɖe fe nufuwo la, exɔa ŋusẽ le dadia si hena ɣeyiɣi aɖe.”
Dzɔdzɔmeŋutinunyalawo le robot aɖewo wɔm siwo ŋu wodea nu siwo wɔa dɔ abe dadi fe nufuwo ene la le ale be wòakpe ɖe wo ŋu woafo asa na mɔxenuwo. Afetɔ Ali Javey si nye dzɔdzɔmeŋutinunyafiala le California Yunivɛsiti si le Berkeley gblɔ be woate ŋu azã nufu siwo tɔgbi wowɔ la na “robot deŋgɔwo, mɔ̃ɖaŋunuwo kple dzɔdzɔmeŋutinunyalawo fe dɔ bubuwo.”
Nu kae nèsusu? Ðe ale si dadi fe nufuwo wɔa dɔe la dzɔ le eɖokui sia? Alo Wɔla lae wɔea?


text:
Nyemele Ta Kpɔm Na Nye Agbe O—Ðe Subɔsubɔ, Mawu Alo Biblia Ate Ŋu Akpe Ðe Ŋunyea?
Ale si Biblia ɖo eŋui
Ɛ̃ woate ŋui. Biblia, si nye blemagbalẽ si me nunya yɔ fũu, la ɖoa agbemebiabia veviwo ŋu eye ate ŋu akpe ɖe ŋuwò nàkpɔ dzidzɔ ahase le ɖokuiwò me be yele dedie. Kpɔ nyabiase siwo ŋu wòɖo la dometɔ aɖewo ɖa.
Ðe Wɔla aɖe lia? Biblia gblɔ be Mawue “wɔ nuwo katã.” (Nyaɖeɖefia 4:11) Esi Mawu nye mía Wɔla ta la enya nu siwo míehiã be míase vivi na agbea ahakpɔ dzidzeme.
Ðe Mawu tsɔa ɖe le eme nama? Le esi míanɔ Mawu bum be enye ame si ɖe eɖokui ɖe aga sãa tso míagbɔ tefe la, Biblia gblɔ na mí be: “Mele adzɔge tso mía dometɔ aɖeke gbɔ hafi o.” (Dɔwɔwɔwo 17:27) Etsɔ ɖe le nu siwo dzɔna ɖe dziwò la me vevie eye wòdina be yeakpe ɖe ŋuwò nakpɔ dzidzedze le agbe me.—Yesaya 48:17, 18; 1 Petro 5:7.
Nu ka tae Mawu nyanya akpe ɖe ŋuwò be nàkpɔ dzidzɔ? Ðe Mawu wɔ mí be míatsi dzi ɖe “gbɔgbɔmenuwo,” si fia didi si le mía me be míase nu si tae Mawu wɔ mí ɖo la gɔme ŋu. (Matthew 5:3) Nu si gbɔgbɔmenu siawo fia la dometɔ aɖee nye didi si le mía me be míanya mía Wɔla ale be míadze xɔlɔ̃e. Mawu akpɔ ŋudzedze ɖe agbagba si nàdze be yeadze sii, elabena Biblia gblɔ: “Mite ɖe Mawu ŋu, eye ate ɖe mia ŋu.”—Yakobo 4:8.
Ame miliɔn geɖe va kpɔe be xɔlɔ̃dzedze Mawu na yewofe agbe va ɖɔ ʋu eye wònana wonyana nu si woawɔ be agbea nadze edzi na wo. Ne ènya Mawu la mefia be èvo tso kuxiwo me o gake efe nunya si dze le Biblia me ate ŋu akpe ɖe ŋuwò
Nàkpɔ dzidzɔ le wò fomegbenɔnɔ me.
Ŋutifafa nanɔ wò kple ame bubuwo dome.
Nànɔ te ɖe kuxi vovovowo abe blanuiléledɔ, ganyawo fe sesẽ kple dɔ mavɔleameŋu ene nu.
Subɔsubɔha siwo zãa Biblia la dometɔ geɖe menɔa agbe ɖe Biblia fe nufiafiawo nu ŋutɔŋutɔ o. Ke hã, subɔsubɔha vavã me tɔwo ya wɔna ɖe Biblia fe nufiafiawo dzi pɛpɛpɛ, eye woate ŋu akpe ɖe ŋuwò nànya Mawu nyuie.
Srɔ̃ Nu Geɖe Wu
BIBLIA ME BIABIAWO ƑE ŊUÐOÐOWO
Tameɖoɖo Kae Le Agbea Ŋu?
Èbia nya sia ɖokuiwò kpɔa, ‘Tameɖoɖo kae le agbea ŋu?’ Xlẽ nu tso ale si Biblia ɖo nya ma ŋu.
NYƆ!
The Untold Story of Creation
Is the Bible’s account of creation compatible with scientific fact?
AGBALẼWO KPLE AGBALẼ GBADZAWO
Dzidzɔ Ate Ŋu Anɔ Wò Ƒomea Me
Ne miewɔ ɖe Biblia fe mɔfiamewo dzi la, dzidzɔ anɔ miafe srɔ̃ɖeɖea alo fomea me.


text:
JW BROADCASTING
JW Broadcasting Dzi Nuwo
Video Ƒotsiãɖenuwo
Video siwo le hatsotso ɖe sia ɖe me nɔa fofom madzudzɔmadzudzɔe gbe sia gbe hena gafofo 24 sɔŋ.
Kpɔ videowo fe hatsotso vovovowo, wo dometɔ aɖewoe nye Ɣleti Sia Ɣleti Ƒe Ðoɖowɔɖi, Filmwo, Ðeviwo, Sɔhɛwo, Ðoɖowɔɖiwo Kple Wɔna Tɔxɛwo.
Zã hatsotsowo fe ɖoɖowɔɖia be nàkpɔ videowo fe hatsotso siwo akplɔe ɖo.
Video Si Nèdi
Videowo fe fufofo ɖeka alo esi wu ema le akpa ɖe sia ɖe.
Kpɔ video ɖeka aɖe si nèdi alo zã Ƒo Wo Katã ne nàkpɔ video siwo katã le videowo fe fufofo ɖeka me.
Àte ŋu atrɔ asi le videoa fe fofo ŋu (àte ŋu atɔe, afoe, atrɔe yi megbe alo ana wòayi ŋgɔ).
Odio
Odio (hawo kple dramawo) fe fufofo geɖewo li (hawo, Biblia xexlẽ fe dramawo kple nu bubu geɖewo).
Se ha ɖeka alo zã Ƒo Wo Katã ne nàse ha siwo katã le hawo fe fufofo ɖeka me.
Zã Ðe Sia Ðe Ko be wòanɔ ha siwo le fufofo ɖeka me la dometɔ ɖe sia ɖe ko fom.
Dɔwɔnu Siwo Ʋunɛ
TV.JW.ORG: Woate ŋu aʋui le kɔmpiuta, tablɛt kple asitelefon deŋgɔ siwo dzi internet le eye JavaScript hã le dɔ wɔm le wo dzi la dzi. Ne wò dɔwɔnua ate ŋu afo video siwo le jw.org la, ekema ate ŋu aʋu tv.jw.org hã.
Roku dɔwɔnu: Roku 1, Roku 2, Roku 3 kple Roku Streaming Stick.


text:
SƆHƐWO BIANA BE
Ðe Metsi Dzi Ðe Nye Dzedzeme Ŋu Fũu Akpa?
Dodokpɔ: Ðe metsi dzi ɖe nye dzedzeme ŋu fũu akpa?
Nya siawo dometɔ kae ɖe ale si nèsena le ɖokuiwò me fia wu?
Nye dzedzeme medzea ŋunye gbeɖe o.
Nye dzedzeme dzea ŋunye ɣeaɖewoɣi.
Nye dzedzeme dzea ŋunye ɣesiaɣi.
-
Nu kae nye vevitɔ nàdi be yeatrɔ le yefe dzedzeme ŋu?
Kɔkɔme
Kpekpeme
Lolome
Ða
Ŋutigbalẽ
Titrime
Bubu aɖe
-
Kpe nyagbe siawo ɖo.
Nye dzedzeme medzea ŋunye o vevietɔ . . .
ne meda ɖokuinye kpɔ.
ne mekpɔ ɖokuinye le ahuhɔ̃e me.
ne metsɔ ɖokuinye sɔ kple amewo (xɔ̃nyewo, ame siwo doa boblo awu yeyewo, filmwɔla xɔŋkɔwo).
-
Kpe nyagbe siawo ɖo.
Medaa ɖokuinye kpɔ . . .
gbe sia gbe.
kwasiɖa sia kwasiɖa.
ɣeaɖewoɣi zi ɖeka le kwasiɖa me.
-
Nya siawo dometɔ kae ɖe ale si nèsena le ɖokuiwò me fia wu?
Nye dzedzeme medzea ŋunye o. (Kpɔɖeŋu: “Ɣesiaɣi si mekpɔ ahuhɔ̃e me la, ewɔna nam be melolo akpa eye wòdzia ŋɔ nam. Megbea nuɖuɖu gɔ̃ hã be maɖi ku.”
—Serena.)
Nyemetsia dzi ɖe nye dzedzeme ŋu fũu akpa o. (Kpɔɖeŋu: “Nane anɔ anyi kokoko madzɔ dzi na mí le míafe dzedzeme ŋu o, gake ɖeko wòle be míalɔ̃ atsɔe nenema. Enye bometsitsi be míatsi dzi ɖe nane si ŋu míate ŋu awɔ naneke le o la ŋu.”
—Natanya.)
-
Biblia gblɔ na mí be mele be ame nabu “eɖokui ŋu wu ale si dze o.” (Romatɔwo 12:3) Eya ta esɔ be míabu mía ɖokuiwo ŋu va se ɖe afi aɖe ya teti. Efe kpɔɖeŋu aɖewoe nye ale si nèklɔa nu me gbe sia gbe eye nèlea tsi hedzraa ɖokuiwò ɖo nyuie.
Gake ne wò dzedzeme nana be dzi ɖena le fowò, eye ɖewohĩ wòna gɔ̃ hã be nèva le dzi tsim ɖe wò dzedzeme ŋu fũu akpa ya ɖe? Nenye nenemae la, ke àte ŋu abia ɖokuiwò be . . .
‘Nu ka tae nyemekpɔa ŋudzedze ɖe nye dzedzeme ŋu o?’
Ate ŋu anye susu geɖewo tae. Wo dometɔ aɖewoe nye:
Nyakakadɔwɔlawo fe ŋusẽkpɔɖeamedzi. “Nyakakadɔwɔlawo ɖea nu gbogbo aɖewo fia mí sɔhɛwo si wɔnɛ be míedina be míanɔ tsralɛ ahanya kpɔ ɣesiaɣi. Eya ta ne míete ŋu le nenema tututu o la, míekpɔa ŋudzedze ɖe mía ɖokui ŋu o!”
—Kellie.
Dzilawo fe ŋusẽkpɔɖeamedzi. “Mede dzesii be zi geɖe la, ne vidada aɖe tsia dzi ɖe efe dzedzeme ŋu fũu akpa la, via nyɔnuvi hã va wɔa nenema. Esia ate ŋu adzɔ le vifofo kple via ŋutsuvi hã gome.”
—Rita.
Ameɖokuibubu be yemele ɖeke me o. “Ame siwo tsia dzi ɖe wofe dzedzeme ŋu fũu akpa la dina ɣesiaɣi be amewo nanɔ nu nyui fom tso yewofe dzedzeme ŋu. Ame siawo tɔgbi gbɔ nɔnɔ tia ame!”
—Jeanne.
Eɖanye nu ka gbɔe wòtso o, ànya nɔ ɖokuiwò biam be . .
‘Ðe wòle be matrɔ nye dzedzemea?’
Kpɔ nya siwo hawòti aɖewo gblɔ ɖa.
“Mate ŋu atrɔ nu siwo medzɔa dzi na wò le ɖokuiwò ŋu la ɣesiaɣi o, eya ta lɔ̃ ɖe nu siwo medzea ŋuwò le wò dzedzeme ŋu la dzi. Ne èwɔe nenema la, manɔ bɔbɔe be ame bubuwo nade dzesi wo o.”
—Rori.
“Wɔ nu siwo nàte ŋui be nànɔ lãmesẽ me. Ne èle lãmesẽ me la, wò dzedzeme anɔ abe ale si wòle be wòanɔ. Ne ame aɖe mate ŋu akpɔ ŋudzedze ɖe ŋuwò le wò nɔnɔme nyuiwo ta o (ke boŋ ɖe wò dzedzeme ta la), ekema menye xɔlɔ̃ nyui o.”
—Olivia.
Nya vevitɔ: Wɔ nu si nàte ŋui be nànya kpɔ. Gake mègatsi dzi ɖe susɔeawo ŋu o. Afɔku le dzitsitsi fũu akpa ɖe ame fe dzedzeme ŋu me. (Xlẽ “ Julia Ƒe Ŋutinya.”)
Ne èkpɔa ŋudzedze ɖe wò dzedzeme ŋu la, ana nàda sɔ le ale si nèbua ɖokuiwòe me, abe ale si ɖetugbui aɖe si woyɔna be Erin gblɔe ene. “Enye nyatefe be vɔvɔ̃ nɔa menye, gake meva de dzesii be ne mele nu siwo mesɔ o ŋu bum koe nu sia dzɔna ɖe dzinye. Fifia ɖeko medea kame edziedzi eye meɖua nu nyuie. Nu susɔeawo ŋutɔ va le wo ɖokui si.”
Ðɔɖɔɖo nyuitɔ kekeake si nàte ŋu awɔ!
Ne èda sɔ le ale si nèbua wò dzedzemee gome la, wò dzi adze me ŋutɔ (eye wò dzedzeme gɔ̃ hã adze ŋuwò). Biblia ate ŋu akpe ɖe ŋuwò. Ede dzi fo na wò be nàtu nɔnɔme siawo ɖo:
Ŋudzedzekpɔkpɔ ɖe nu ŋu. “Nukpɔkpɔ kple ŋku nyo wu nudzodzro fe tsa glalã tsatsa. Esia hã tofloko kple dagbadagba ɖe ya me wònye.”—Nyagblɔla 6:9.
Da sɔ le modzakaɖeɖe gome. ‘Ŋutilãmekamedede nyo na nu vi aɖe ko.’—1 Timoteo 4:8.
Ememe fe nyonyo. “Menye ale si amegbetɔ kpɔa nui o; elabena amegbetɔ kpɔa ŋkunu, ke Yehowa kpɔa keke dzi me ke.”—1 Samuel 16:7, 8.
“Míafe moɖoɖo ɖea ale si míesena le mía ɖokui ŋu la fiana. Ne ame aɖe kpɔa dzidzɔ ɖe eɖokui ŋu la, ame bubuwo kpɔnɛ dzea sii, eye esia tea wo ɖe amea ŋu.”
—Sarah.
“Wò nyonyo ate ŋu ahe amewo fe susu kaba ya. Gake ame si nènye le ememe kple wò nɔnɔme nyuiwo dzie amewo aɖo ŋkui wu.”
—Phylicia.


text:
Ame Kawoe Yia Dzo Mavɔ Me?
Ale si Biblia ɖo eŋui
Nu si nya si gɔme woɖe be dzo mavɔ (Hebrigbe me nya “Sheol” kple Helagbe me nya “Hades”) fia koe nye yɔdo alo tsiẽfe, ke menye tefe aɖe si dzo nɔa bibim le tegbee si wowɔa funyafunya amewo lee o. Ame kawoe yia afi ma? Nu nyui wɔlawo kple nu gbegblẽ wɔlawo siaa. (Hiob 14:13; Psalmo 9:17) Biblia gblɔ be amefomea fe yɔdo siae nye afi si “agbagbeawo katã foa ta kpli ɖo.”—Hiob 30:23.
Yesu gɔ̃ hã yi tsiẽfe si gɔme woɖe be dzo mavɔ esi wòku. Ke hã, “womegblẽe ɖe tsiẽfe o,” elabe Mawu fɔe ɖe tsitre.
Ðe ame siwo yi tefe si woyɔna be dzo mavɔ me la anɔ afi ma tegbeea?
Yesu azã Mawu fe ŋusẽ atsɔ afɔ ame siwo katã yi tsiẽfe si gɔme woɖena be dzo mavɔ la. (Yohanes 5:28, 29; Dɔwɔwɔwo 24:15) Wogblɔ le Nyaɖeɖefia 20:13 tso ame kukuwo fe tsitretsitsi ŋu be “ku kple Hades tsɔ ame kuku siwo nɔ wo me la na.” Ne wonya fɔ ame siwo katã le tsiẽfe si gɔme wolɔ̃a ɖeɖe be dzo mavɔ me vɔ ko la, nu si amewo lɔ̃a yɔyɔ be dzo mavɔ la maganɔ anyi o, elabena “ku maganɔ anyi o.”—Nyaɖeɖefia 21:3, 4; 20:14.
Gake menye ame sia ame si ku lae yina ɖe tefe si woyɔna be dzo mavɔ la me o. Biblia gblɔ be ame aɖewo nyrɔ wo ɖokuiwo ɖe nu vɔ̃ɖi wɔwɔ me ale gbegbe be womagate ŋu atrɔ dzi me o. (Hebritɔwo 10:26, 27) Ne ame siawo ku la, womeyia tefe si woyɔna be dzo mavɔ o, ke boŋ Gehena, si fia tsɔtsrɔ̃ ɖikaa. (Mateo 5:29, 30) Le kpɔɖeŋu me, Yesu gblɔ na subɔsubɔhakplɔla alakpanuwɔla siwo nɔ anyi le eŋɔli la be woayi Gehena.
Srɔ̃ Nu Geɖe Wu
GBETAKPƆXƆ
Nu Kae Adzɔ Ðe Dzinye Ne Meku?
Many fear what comes after death. Find out what the Bible teaches.


text:
TA ASIEKE
“Ŋkeke Mamlɛawo” Mee Míele Nyatefea?
Nudzɔdzɔ kawoe Biblia gblɔ ɖi siwo le eme vam le míafe ŋkekea me?
Aleke Mawu fe Nya la gblɔ be amewo fe nɔnɔme anɔ le “ŋkeke mamlɛawo” me?
Nu nyui kawoe Biblia gblɔ ɖi ku ɖe “ŋkeke mamlɛawo” ŋu?
1. Afikae míate ŋu asrɔ̃ nu tso nusiwo adzɔ le etsɔme ŋu le?
ÐE NÈKPƆ nyadzɔdzɔwo le television dzi kpɔ, eye nèbia ɖokuiwò be, ‘Afika kurae xexe sia ɖo taea?’ Nu dovoɖiname siwo ame aɖeke mele mɔ kpɔm na o la le dzɔdzɔm kabakaba ale gbegbe be ame aɖeke mate ŋu agblɔ nusi adzɔ etsɔ o. (Yakobo 4:14) Gake Yehowa ya nya alesi etsɔme anɔ. (Yesaya 46:10) Tso blema ke la, efe Nya Biblia la gblɔ nu dziŋɔ siwo le dzɔdzɔm le míafe ŋkekea me la ŋu nya ɖi, eye wògagblɔ nu dodzidzɔname siwo adzɔ kpuie la hã ɖi.
2, 3. Nya kae Yesu fe nusrɔ̃lawo biae, eye aleke wòɖo eŋui?
2 Yesu Kristo fo nu tso Mawu fe Fiaɖufe, si aɖe vɔ̃ɖinyenye ɖa eye wòana anyigba nazu paradiso, la ŋu na amewo. (Luka 4:43) Ameawo di be yewoanya ɣeyiɣi si Fiaɖufea ava. Le nyatefe me la, Yesu fe nusrɔ̃lawo biae be: ‘Nukae nye wò vava la kple xexeame fe nuwuwu fe dzesi?’ (Mateo 24:3) Yesu ɖo eŋu na wo be Yehowa Mawu ɖeɖe koe nya ɣeyiɣi si tututu nuɖoanyi sia awu enu. (Mateo 24:36) Gake Yesu fo nu tso nusiwo adzɔ le anyigba dzi do ŋgɔ teti hafi Fiaɖufea nahe ŋutifafa kple dedienɔnɔ vavãtɔ vɛ na amefomea la ŋu. Nya si wògblɔ ɖi la le eme vam fifia!
3 Hafi míadzro nusiwo ɖo kpe edzi be míele ‘nuɖoanyi siawo fe nuwuɣi’ me la, na míatrɔ ɖe aʋa aɖe si dzɔ, si amegbetɔ aɖeke mete ŋu kpɔ kple ŋku o, la ŋu kpuie. Dzifo, afisi ŋku mate ŋu akpɔ o, ye wòdzɔ le, eye nusi do tso eme la ka mí vevie.
AƲA AÐE SI DZƆ LE DZIƑO
4, 5. (a) Nukae dzɔ le dzifo esi woɖo Yesu Fiae megbe teti? (b) Le Nyaɖeɖefia 12:12 fe nya nu la, nukae anye aʋa si adzɔ le dzifo la me tsonu?
4 Woɖe eme na mí le agbalẽ sia fe ta si do ŋgɔ na esia me be wotsɔ Yesu Kristo ɖo Fiae le dzifo le fe 1914 me. (Daniel 7:13, 14) Yesu wɔ afɔɖeɖe siwo hiã esi wònya xɔ Fiaɖuŋusẽa teti ko. Biblia la gblɔ be: “Aʋa dzɔ le dzifo: Mixael [si nye ŋkɔ bubu si woyɔna na Yesu] kple efe dɔlawo yi aʋa wɔ ge kple ʋɔ driba la [Satana Abosam]. Eye ʋɔ driba la kple efe dɔlawo wɔ aʋa la.” * Woɖu Satana kple efe dɔla vɔ̃ɖi, siwo nye gbɔgbɔ vɔ̃wo, dzi le aʋa ma me eye wonyã wo le dzifo ɖo ɖe anyigba dzi. Mawu fe dɔla wɔnutefewo tso aseye be wonyã Satana kple efe gbɔgbɔ vɔ̃wo. Gake ema mehe dzidzɔ vɛ na amegbetɔwo ya o. Ke boŋ Biblia la gblɔ ɖi be: “Baba na anyigba . . . elabena Abosam ɖi va mia gbɔ, eye dzi le ekum ŋutɔ; elabena enyae be, vovoɣi vi aɖe ko yekpɔ.”—Nyaɖeɖefia 12:7, 9, 12.
5 Taflatse de dzesi nusi ado tso aʋa ma si dzɔ le dzifo me. Le dziku si Satana kpɔ ta ahe fukpekpe, alo nɔnɔme sesẽ siwo na wodo baba na anyigba, la vɛ. Àva kpɔe be nɔnɔme sesẽ mawo fe ɣeyiɣi mee míele fifia. Gake ɣeyiɣi kpui aɖe ko esia anye—“vovoɣi vi aɖe ko” wòanye nɛ. Satana ŋutɔ hã nya esia. Ɣeyiɣi siae Biblia la yɔ be “ŋkeke mamlɛawo.” (Timoteo II, 3:1) Aleke gbegbe wòle be dzi nadzɔ míi enye si be etefe madidi o, Mawu aɖe Abosam fe ŋusẽkpɔɖeamedzi ɖa le anyigba dzi keŋkeŋ! Na míadzro nusiwo Biblia gblɔ ɖi siwo le dzɔdzɔm fifia la dometɔ aɖewo me akpɔ. Nudzɔdzɔ siawo ɖo kpe edzi be ŋkeke mamlɛawo mee míele eye be esusɔ vie ko Mawu fe Fiaɖufea nahe yayra mavɔwo vɛ na amesiwo lɔ̃ Yehowa. Gbã la, na míadzro nusiwo Yesu gblɔ be woade dzesi ɣeyiɣi si me míele la dometɔ ene aɖewo me akpɔ.
ŊKEKE MAMLƐAWO ME NUDZƆDZƆ VEVI AÐEWO
6, 7. Aleke Yesu fe nya si wògblɔ le aʋawɔwɔ kple dɔwuame ŋu la le eme vam egbeae?
6 “Dukɔ latsi tre ɖe dukɔ ŋuti, eye fiaɖufe ɖe fiaɖufe ŋuti.” (Mateo 24:7) Wowu ame miliɔn geɖe le aʋawɔwɔwo me le fe alafa si va yi me. Britaintɔ ŋutinyaŋlɔla aɖe ŋlɔ be: “Ƒe alafa 20 lia mee wokɔ ʋu ɖi le ŋutinya me le wu. . . . Enye fe alafa si me wowɔ aʋa tsiã ɖe enu madzudzɔmadzudzɔe, eye ɣeyiɣi vi aɖe koe nɔ anyi si míagblɔ be aʋa medzɔ le tefe aɖe o.” Ŋkuléle Ðe Xexeame Ŋu Habɔbɔ ka nya ta be: “Wowu ame le aʋa siwo wowɔ le fe alafa [20 lia] me wòsɔ gbɔ zi gbɔ zi etɔ̃ wu amesiwo ku le aʋa siwo katã wowɔ tso fe alafa gbãtɔ M.Ŋ. kaka vaseɖe fe 1899 me.” Amesiwo wu miliɔn 100 ye ku le aʋa siwo wowɔ tso fe 1914 me la me. Ne èbu nuxaxa si gbegbe ame vevi ɖeka aɖe fe ku hena vɛ ŋu la, àkpɔe be nuxaxa kple vevesese si ame miliɔn geɖe mawo fe ku he vɛ la mele gbɔgblɔ me o.
7 ‘Dɔwuame ava.’ (Mateo 24:7) Numekulawo gblɔ be agbledemɔnu yeyewo na nukuwo fe agbɔsɔsɔ dzi ɖe edzi ŋutɔ le fe 30 siwo va yi me. Ke hã amewo mekpɔa nu ɖuna wòsua wo o le esi ga mele wo si woafle nuɖuɖua o, alo esi anyigba mele wo si woade agble o ta. Le dukɔ madeŋgɔwo me la, amesiwo wu biliɔn ɖeka fe fetu si nu wonɔa agbe ɖo ŋkeke ɖeka mede dɔlar ɖeka o. Dɔ wua amesiawo dometɔ akpa gãtɔ wòtea wo ŋu gbesiagbe. Xexeame fe Lãmesẽ Habɔbɔ bu akɔnta be nunyuimakpɔɖu koŋ gbɔe wòtso be ɖevi siwo wu miliɔn atɔ̃ sɔŋ kuna fe sia fe.
8, 9. Nukae fia be Yesu fe nyagblɔɖi siwo ku ɖe anyigbaʋuʋu kple dɔvɔ̃wo ŋu la le eme vam?
8 ‘Anyigbaʋuʋu gãwo adzɔ.’ (Luka 21:11) United States Anyigbaŋutinumekuku Habɔbɔ ɖee fia be tso fe 1990 me la, fe sia fe le mama dedie nu anyigbaʋuʋu 17 siwo nu sẽ be wote ŋu fea xɔwo kple anyigba ye dzɔna. Eye le mama dedie nu la, fe sia fe la, anyigbaʋuʋu aɖe nu sẽna ale gbegbe be ete ŋu kakaa xɔwo keŋkeŋ. Numekuku bubu aɖe hã gblɔ be: “Ame akpe alafa geɖe ye ku le anyigbaʋuʋuwo me le fe 100 siwo va yi me, eye ɖeko ŋgɔyiyi siwo wowɔ le mɔ̃ɖaŋununya me la ɖe amesiwo kuna le eme la fe agbɔsɔsɔ dzi kpɔtɔ vie ko.”
9 “Dɔvɔ̃wo lava.” (Luka 21:11) Togbɔ be wowɔ ŋgɔyiyi le atikewɔnyawo me hã la, dɔléle xoxowo kple yeyewo siaa kpɔtɔ le nu gblẽm le amefomea ŋu. Nyatakaka aɖe gblɔ be dɔléle fomevi 20 siwo wonya nyuie—siwo dometɔ aɖewoe nye yɔmekpe, asrã (malaria alo paludisme), kple kolera—va bɔ ŋutɔ le fe siwo va yi me, eye be atikewo mete ŋu le dɔléle aɖewo dam o. Le nyatefe me la, dɔléle yeye 30 siwo womenya tsã o ye va do fifia. Womekpɔ atike na wo dometɔ aɖewo o eye wole amewo wum ale gbegbe.
AMEWO ƑE NƆNƆME LE ŊKEKE MAMLƐAWO ME
10. Amewo fe nɔnɔme kawoe wogblɔ ɖi le Timoteo II, 3:1-5 siwo kpɔm nèle egbea?
10 Menye xexemenudzɔdzɔ gã aɖewo ŋu koe Biblia fo nu tsoe o, egblɔ ɖi hã be amefomea fe nɔnɔme atrɔ le ŋkeke mamlɛawo me. Apostolo Paulo fo nu tso alesi ame akpa gãtɔ fe nɔnɔme anɔ ŋu. Míexlẽ le Timoteo II, 3:1-5 be: “Le ŋkeke mamlɛawo me la ɣeyiɣi vɔ̃wo lava.” Nɔnɔme aɖewo siwo Paulo gblɔ be adze le amewo ŋu enye be woanye
ɖokuilɔ̃lawo
galɔ̃lawo
ame maɖoto dzilawo
ame mawɔnutefewo
amesiwo melɔ̃a ame fe nya o
amesiwo mete ŋu ɖua wo ɖokui dzi o
ame wɔadãwo
amesiwo lɔ̃a hadzedze wu esi woalɔ̃ Mawu
amesiwo si mawusosroɖa fe nɔnɔme le, gake wogbe efe ŋusẽ
11. Aleke Psalmo 92:8 fo nu tso nusi adzɔ ɖe ame vɔ̃ɖiwo dzi ŋui?
11 Ðe amewo fe nɔnɔme le abe esiawo ene le miafe nutoa mea? Ðikeke mele eme o be aleae amewo le. Nɔnɔme gbegblẽwo le amewo ŋu le afisiafi. Esia fia be Mawu atso ɖe wo ŋu kpuie, elabena Biblia la gblɔ be: “Ne ame vɔ̃ɖiwo mie abe gbe ene, eye nu vlo wɔlawo katã le se fom hã la, tsɔtsrɔ̃ ge ko woala ɖikaa.”—Psalmo 92:8.
NU NYUI SIWO TEƑE MÍAKPƆ!
12, 13. Aleke ‘sidzedze vavã’ dzi ɖe edzi le “nuwuɣi” siae?
12 Nyatefee wònye be fukpekpe sɔŋ ye xɔ ŋkeke mamlɛ siawo me abe alesi Biblia gblɔe ɖi ene. Gake le xexe sia si me kuxiwo bɔ ɖo me la, nu nyui aɖewo le eme vam le Yehowa subɔlawo ya dome.
13 “Sidzedze [vavãtɔ] adzi ɖe edzi.” Nyagblɔɖi sia dze le Daniel fe agbalẽa me le Biblia la me. Ɣekaɣie ema ava eme? Ava eme le “nuwuɣi” la. (Daniel 12:4) Vevietɔ tso fe 1914 me la, Yehowa kpe ɖe amesiwo di vavã be yewoasubɔe ŋu be wose Biblia la gɔme nyuie wu. Wova se nyatefe xɔasi siwo ku ɖe Mawu fe ŋkɔ kple efe tameɖoɖo, Yesu Kristo fe tafevɔsa la, nɔnɔme si me ame kukuwo le, kple tsitretsitsi nufiafia la ŋu gɔme nyuie ɖe edzi wu. Gawu la, Yehowa subɔlawo srɔ̃ alesi woanɔ agbee ale be wòaɖe vi na woa ŋutɔwo eye wòahe kafukafu vɛ na Mawu. Wova se akpa si Mawu fe Fiaɖufea awɔ kple alesi wòaɖɔ nuwo ɖoe le anyigba dzi la gɔme nyuie wu. Nukae wowɔna tsoa sidzedze sia si su wo si la ŋu? Biabia ma kplɔ mí yi nyagblɔɖi bubu aɖe si hã le eme vam le ŋkeke mamlɛ siawo me gbɔ.
14. Aleke gbegbee gbefãɖeɖe Fiaɖufe ŋuti nyanyuia keke tae egbea, eye amekawoe le gbefã ɖemee?
14 “Woaɖe gbefã fiaɖufeŋutinya nyui sia afia amewo le xexe blibo la katã me.” Yesu Kristo ye gblɔ nya mawo ɖi esi wònɔ nu fom tso nusiwo adzɔ le “xexeame fe nuwuwu” ŋu. (Mateo 24:3, 14) Le xexeame godoo la, wole gbefã ɖem Fiaɖufe ŋuti nyanyui sia le dukɔ siwo wu 230 me le gbegbɔgblɔ 400 kple edzivɔ me—hele nusi Fiaɖufea nye, nusi wòava wɔ, kple alesi woawɔ axɔ efe yayrawoe la fiam amewo. Yehowa Ðasefo miliɔn geɖe tsɔ dzonɔameme le gbefã ɖem Fiaɖufe ŋuti nyanyuia. Wonye amesiwo tso “dukɔ sia dukɔ kple to sia to kple du sia du kple gbegbɔgblɔ sia gbegbɔgblɔ me.” (Nyaɖeɖefia 7:9) Ðasefowo wɔa afeme Biblia nusɔsrɔ̃ femaxee kple ame miliɔn geɖe siwo di be yewoanya nusi tututu nye Biblia fe nufiafia. Nyagblɔɖi ma me vava egbea ɖe dzesi ŋutɔ, elabena Yesu gblɔe ɖi hã be “amewo katã woalé fu” Kristotɔ vavãwo!—Luka 21:17.
NUKAE NÀWƆ?
15. (a) Èxɔe se be ŋkeke mamlɛawo mee míelea, nukatae? (b) Nukae adzɔ ɖe amesiwo katã meɖo to Yehowa o dzi le ‘nuwuwua,’ eye nukae ado tso eme na amesiwo bɔbɔ ɖe Mawu Fiaɖufea fe dziɖuɖu te ya?
15 Esi Biblia fe nyagblɔɖi geɖewo le eme vam egbea la, ekema ɖe màlɔ̃ ɖe edzi be ŋkeke mamlɛawo mee míele oa? Ne woɖe gbefã nyanyuia ɖo afisi dze Yehowa ŋu ko la, ‘nuwuwua’ akplɔe ɖo godoo. (Mateo 24:14) ‘Nuwuwua’ enye ɣeyiɣi si me Mawu aɖe vɔ̃ɖinyenye ɖesiaɖe ɖa le anyigba dzi. Yehowa azã Yesu kple mawudɔla sẽŋuwo atsɔ atsrɔ̃ amesiwo katã ɖoe koŋ gbe toɖoɖo Eyama. (Tesalonikatɔwo II, 1:6-9) Satana kple efe gbɔgbɔ vɔ̃wo magable dukɔwo azɔ o. Le ema megbe la, Mawu fe Fiaɖufea ahe yayra gbogbo aɖewo vɛ na amesiwo katã bɔbɔ wo ɖokui ɖe efe dziɖulanyenye dzɔdzɔea te.—Nyaɖeɖefia 20:1-3; 21:3-5.
16. Nukae wòanyo be nàwɔ tso fifia?
16 Esi Satana fe nuɖoanyi vɔ̃ɖia fe nuwuwu tu afe ta la, ele be míabia mía ɖokui be, ‘Nukae wòle be manɔ wɔwɔm fifia?’ Anyo ŋutɔ be nàyi edzi anɔ nu geɖe srɔ̃m tso Yehowa kple nusiwo dim wòle tso mía si la ŋu. (Yohanes 17:3) Ele be nàsrɔ̃ Biblia la veviedodotɔe. Na wòazu numame na wò be ɣesiaɣi nàde ha kple amesiwo hã di be yewoawɔ Yehowa fe lɔlɔ̃nu. (Hebritɔwo 10:24, 25) Na sidzedze gbogbo si Yehowa Mawu na wòle amewo si sum le xexeame godoo la naɖe vi na wò, eye wɔ tɔtrɔ siwo hiã le wò agbenɔnɔ me be Mawu nakpɔ ŋudzedze ɖe ŋuwò.—Yakobo 4:8.
17. Nukatae ame vɔ̃ɖiwo tsɔtsrɔ̃ ava lili ame akpa gãtɔ?
17 Yesu gblɔe ɖi be ame akpa gãtɔ matsɔ kpeɖodzi siwo fia be ŋkeke mamlɛawo mee míele la nu vevii o. Ame vɔ̃ɖiwo tsɔtsrɔ̃ adzɔ kpata le vome. Anɔ abe alesi fiafitɔ vanae le zã me ene, ava lili ame akpa gãtɔ. (Tesalonikatɔwo I, 5:2) Yesu xlɔ̃ nu be: “Sigbe alesi Noa fe ŋkekewo nɔ la, nenema ke lanye Amegbetɔvi la fe vava. Elabena alesi wowɔ le ŋkeke, si dze ŋgɔ na tɔɖɔɖɔ me, wole nu ɖum, eye wole nu nom, wole srɔ̃ ɖem, eye wole wo tsɔm na, bena woaɖe, vaseɖe ŋkeke, si dzi Noa yi ɖe aɖakaʋua me, eye womedze sii o, vaseɖe esime tɔɖɔɖɔ va, eye wòkplɔ wo katã yii la, nenema ke lanye Amegbetɔvi la fe vava.”—Mateo 24:37-39.
18. Yesu fe nuxlɔ̃ame kae wòle be míabu ŋkubiãnyae?
18 Le esia ta Yesu gblɔ na efe nyaselawo be: “Mikpɔ mia ɖokui dzi nyuie, bena nutsuɖuɖu kple ahamumu kple dzimaɖitsitsi ɖe nuɖuɖu ŋu nagate miafe dzi ɖe to o, eye ŋkeke ma nagalili mi abe mɔ̃ ene o; elabena adze amesiwo katã nɔ anyigba blibo la fe ŋku me la dzi. Eyaŋuti minɔ ŋudzɔ le ɣeawo katã ɣi me kple gbedodoɖa, bena miate ŋu asi le nusiawo katã, siwo le eme va ge la nu, eye be miatsi tre ɖe Amegbetɔvi la ŋku me [wòakpɔ ŋudzedze ɖe mia ŋu].” (Luka 21:34-36) Anyo be nàbu Yesu fe nyawo ŋkubiãnyae. Nukatae? Elabena amesiwo ŋu Yehowa Mawu kple Yesu Kristo, “Amegbetɔvi la,” kpɔ ŋudzedze ɖo ko sie mɔnukpɔkpɔ asu be woatsi agbe le Satana fe nuɖoanyi sia fe nuwuwu ahanɔ agbe tegbee le xexe yeye si tu afe ŋutɔ la me!—Yohanes 3:16; Petro II, 3:13.
^ mm. 4 Àkpɔ numeɖeɖe bubu siwo fia be Mixael nye ŋkɔ bubu si woyɔna na Yesu Kristo le Megbenyawo me, le axa 218-19.
Srɔ̃ Nu Geɖe Wu
BIBLIASƆSRƆ̃ ƑE ÐOÐO
Nu Ka Tae Wònyo Be Nàsrɔ̃ Biblia?
Biblia na ame miliɔn geɖe le xexea me godoo le ŋuɖoɖowo kpɔm na agbemebiabia veviwo. Àdi be yeanɔ wo domea?


text:
Mawu Ŋkɔe Nye Yesua?
Ale si Biblia ɖo eŋui
Yesu yɔ eɖokui be “
Mawu fe Vi.” (Yohanes 10:36; 11:4) Yesu megblɔ kpɔ be yenye Mawu Ŋusẽkatãtɔ o.
Gawu la, Yesu do gbe ɖa na Mawu. (Mateo 26:39) Esi Yesu nɔ gbedodoɖa fiam eyomedzelawo la, egblɔ be: “
Mía Fofo si le dzifowo, wò ŋkɔ ŋuti nakɔ.”—Mateo 6:9.
Yesu ɖe Mawu fe ŋkɔ ɖe go esi wòyɔ nya tso blema Ŋɔŋlɔ aɖe me hegblɔ be: “
Oo Israel, see, Yehowa mía Mawu la, Yehowa ɖeka koe.”—Marko 12:29; 5 Mose 6:4.
Srɔ̃ Nu Geɖe Wu
NYA NYUI SI TSO MAWU GBƆ!
Ðe Ŋkɔ Le Mawu Sia?
Bubuŋkɔ geɖe le Mawu si, wo dometɔ aɖewoe nye Ŋusẽkatãtɔ, Wɔla kple Afetɔ. Video sia ɖee fia be Mawu fe ŋkɔ ŋutɔŋutɔ dze le Biblia me zi 7,000 kple edzivɔwo.


text:
BIBLIA ƑE NUKPƆSUSU
Aha Sesẽ
Ðe wònye nu gbegblẽ be woano aha sesẽa?
“Wain doa dzidzɔ na amegbetɔ fe dzi, eye wònana efe mo zrɔ̃na lãlãlã wu ami; ke abolo doa ŋusẽ amegbetɔ fe dzi.”
—Psalmo 104:15.
NYA SIWO AMEWO GBLƆNA
Le fome geɖewo me la, womefena kple aha sesẽ kura o, eye wononɛ le nuɖuɣiwo. Ke le fome bubuwo ya me la, wotsri aha sesẽ nono vevie. Nu ka gbɔe wòtso be amewo fe susu to vovo? Nu siwo gbɔ wòtso la dometɔ aɖewoe nye dekɔnu, lãmesẽnyawo kple mawudzixɔse.
NYA SI BIBLIA GBLƆ
Biblia fo nu tsi tre ɖe ahamumu kple aha tsu nono ŋu, gake mefo nu tsi tre ɖe enono ɖe ŋku nu ŋu o. (1 Korintotɔwo 6:9, 10) Le nyatefe me la, ŋutsu kple nyɔnu mawusubɔla siwo nɔ anyi le blema la no wain, eye Biblia fo nu tso aha ŋu wòwu zi alafa eve sɔŋ. (1 Mose 27:25) Nyagblɔla 9:7 gblɔ be: “[Ðu] wò abolo kple dzidzɔ, eye nàno wò wain le dzidzeme me.” Elabena wain nana dzi kpɔa dzidzɔ eye zi geɖe la, wotsɔa wain ɖoa kplɔ̃ le azãɖufewo, abe srɔ̃ɖekplɔ̃ɖofewo ene. Tefe siawo dometɔ aɖee Yesu Kristo wɔ efe nukunu gbãtɔ le, esi wòtrɔ tsi wòzu “wain nyuitɔ.” (Yohanes 2:1-11) Wozãa wain hã le atikewɔwɔ me.
Ðe Biblia ɖo seɖofe aɖe koŋ na mía?
‘Mègazu kluvi na wain geɖe nono o.’
—Tito 2:3.
NU KA TA WÒLE BE NÀTSƆ ÐE LE NYA SIA ME?
Ƒe sia fe la, aha muame nono gblẽa nu le fome geɖewo ŋu le esi dzila ɖeka alo evea siaa nye aha tsu nola ta. Aha geɖe nono hã kplɔa ame dea kuxi kple afɔku geɖe siwo dometɔ aɖee nye ʋufɔku la me. Mlɔeba aha tsu nono ate ŋu agblẽ nu le ame fe ahɔhɔ̃, dzi, aklã kple dɔgbo ŋu.
NYA SI BIBLIA GBLƆ
Ŋuɖɔɖɔɖo le ahanono kple nuɖuɖu me nye Mawu fe nudidi vevi aɖe. (Lododowo 23:20; 1 Timoteo 3:2, 3, 8) Ne míeɖua mía ɖokuiwo dzi o la, Mawu makpɔ ŋudzedze ɖe mía ŋu o. Biblia gblɔ be: “Wain nye fewuɖula eye aha muame nye avuwɔla, ame si wòkplɔ trae la menya nu o.”
Mɔ ɖeka si dzi aha muame kplɔa ame manyanu tranae lee nye ale si wònana amea foa eɖokui ɖe nuwɔna manyomanyowo me. Hosea 4:11 gblɔ be: “Wain kple aha yeye ɖe wòdoa lã ame.” Esi ŋutsu aɖe si ŋkɔe nye John he kuxi sesẽ aɖe va eɖokui dzi vɔ hafi wòva kpɔe be nyatefee nya sia nye. * Esi eya kple srɔ̃a wowɔ dzre vɔ megbe la, edo dziku eye wòyi amedzrodzefe ɖano aha fũu eye wòwɔ ahasi, nu sia va vee vevie emegbe eye wòɖo be yemagawɔ nu sia azɔ o. Ahanono wòagbɔ eme ate ŋu agble nu le mía ŋu le ŋutilã, agbenɔnɔ kple gbɔgbɔ me eye Biblia gblɔ be ahamulawo makpɔ agbe mavɔ o.
Ɣekaɣie mele be míano aha o?
“Nunyala kpɔa dzɔgbevɔ̃e, eye wòɣlaa eɖokui; ke ame bebewu dea ta eme, eye akpɔ etɔnua.”
—Lododowo 22:3.
NU KA TA WÒLE BE NÀTSƆ ÐE LE NYA SIA ME?
Numekugbalẽ aɖe gblɔ be: “Aha sesẽ nye nu muame vɔ̃ɖi.” (World Book Encyclopedia) Eya ta ahanono le ŋuɖɔɖo me le nɔnɔme aɖewo alo ɣeyiɣi aɖewo me gɔ̃ hã masɔ o.
NYA SI BIBLIA GBLƆ
Zi geɖe la, amewo “dea ta” kuxiwo me elabena wono aha le ɣeyiɣi si mesɔ o la dzi. Biblia gblɔ be: “Ɣeyiɣi li na nu sia nu” eye esia fia be ɣeyiɣi si woafo asa na aha sesẽ nono hã li. (Nyagblɔla 3:1) Le kpɔɖeŋu me, ate ŋu anye be ame metsi xɔ fe si nu se ɖe mɔ ɖo be woano aha sesẽ o, ɖewohĩ enye aha tsu nola si le agbagba dzem be yeaɖe asi le eŋu alo ele atike aɖe zãm si ta masɔ be wòano aha o. Eye le ame geɖe gome la, “ɣeyiɣi” si wòle be woafo asa na aha sesẽ nono lae nye ne woyina dɔ me alo le dɔ me, vevietɔ ne wozãa mɔ̃ siwo tea ŋu doa afɔku ame bɔbɔe. Le nyatefe me la, ame siwo nyaa nu la bua agbe kple lãmesẽ be wonye nunana xɔasiwo tso Mawu gbɔ. (Psalmo 36:10) Míedea bubu nunana ma ŋu ne míenana Biblia fe gɔmeɖosewo fiaa mɔ mí le aha sesẽ nono ŋuti.
^ mm. 11 Míetrɔ ŋkɔa.


text:
NYATI SI LE AKPAA DZI | AGBE KPLE KU—NYA KAE BIBLIA GBLƆ TSO EŊU?
Biabia Aɖe Si Tɔtɔa Ame Geɖe
SUSU vovovowoe le amewo si le agbe kple ku ŋu. Ame aɖewo xɔe se be yewoayi edzi anɔ agbe le ku megbe, ɖewohĩ le nɔnɔme bubu aɖe me alo le tefe bubu. Ame bubuwo susu be woagbugbɔ yewo adzi eye yewoaganɔ agbe. Ame bubu aɖewo hã bui be kue nye amegbetɔwo fe nuwufe.
Ðewohĩ afi si nètso alo afi si nènɔ tsi na be dzixɔse aɖe le asiwò le nya sia ŋu. Esi wònye be susu vovovowoe le amewo si le nu si dzɔna le ku megbe ŋu ta la, ɖe ame aɖe alo tefe aɖe li si míate ŋu atrɔ ɖo akpɔ biabia sia si tɔtɔa ame la fe ŋuɖoɖo vavãtɔa?
Ƒe alafa gbogbo aɖewoe nye esia si subɔsubɔhakplɔlawo fiaa nu be amegbetɔwo fe luʋɔ mekuna o. Ame siwo le subɔsubɔha gã vovovowo me—Kristotɔwo, Hindutɔwo, Yudatɔwo kple Moslemtɔwo kpakple ame bubuwo xɔe se be luʋɔ mekuna o, ke boŋ eyia edzi nɔa agbe le ku megbe le gbɔgbɔmenutowo me. Buddhatɔwo ya xɔe se be to gbugbɔgadzi siwo xexlẽme meli na o dzi la, ŋusẽ si le amea me la ate ŋu aɖo dzidzɔtefe si woyɔna be Nirvana.
Nufiafia siawo na ame akpa gãtɔ siwo le xexea me xɔe se be ku ʋua mɔ na agbenɔnɔ le xexe bubu aɖe me. Le ame geɖe gome la, ku wɔa akpa vevi aɖe le agbe me, eye wosusu be Mawu fe lɔlɔ̃nue wònye be amewo nanɔ kukum. Gake nu kae Biblia gblɔ tso nya sia ŋu? Míeɖe kuku xlẽ nyati si kplɔ esia ɖo. Ŋuɖoɖoa awɔ nuku na wò.


text:
Ðe Wòle Be Míado Gbe Ða Na Yesua?
WOWƆ numekuku aɖe le sɔhɛ 800 siwo tso subɔsubɔha vovovowo me la dome nyitsɔ laa esi wobia wo be woxɔe se be Yesu ɖoa gbedodoɖawo ŋu mahã. Wo dometɔ siwo wu 60 le alafa me gblɔ be yewoka ɖe edzi bliboe be eɖoa gbedodoɖawo ŋu. Gake sɔhɛ ɖeka ya te fli ɖe ŋkɔ Yesu me le numekugbalẽvia dzi eye wòŋlɔ “Mawu” ɖe etefe.
Nu kae nye wò susu? Ðe wòle be míado gbe ɖa na Yesua, alo Mawue wòle be míado gbe ɖa na? * Hafi míakpɔ ŋuɖoɖoa la, gbã, na míadzro ale si Yesu fia nu efe nusrɔ̃lawo tso gbedodoɖa ŋui la me.
AME KAE YESU FIA MÍ BE MÍADO GBE ÐA NA?
Yesu to efe nufiafia kple efe kpɔɖeŋu dzi fia mí ame si wòle be míado gbe ɖa na.
EƑE NUFIAFIA: Esime Yesu fe nusrɔ̃lawo dometɔ ɖeka gblɔ nɛ be, “Afetɔ, fia gbedodoɖa mí” la, Yesu ɖo eŋu be: “Ne miele gbe dom ɖa la, migblɔ be, ‘Fofo.’” (Luka 11:1, 2) Gakpe ɖe eŋu la, ede dzi fo na efe nyaselawo le efe Todzimawunya xɔŋkɔa me be woanɔ gbe dom ɖa. Egblɔ be: “Do gbe ɖa na Fofowò.” Eye ena kakaɖedzi hã efe nyaselawo esi wògblɔ be: “Fofo la nya nu siwo le mia hiãm hafi mieva bianɛ gɔ̃ hã.” (Mateo 6:6, 8) Le zã si do ŋgɔ na Yesu fe ku me la, egblɔ na efe nusrɔ̃lawo be: “Ne miebia nane Fofo la la, atsɔe ana mi le nye ŋkɔ me.” (Yohanes 16:23) Eya ta Yesu fia mí be míado gbe ɖa na ye Fofo si nye míawo hã mía Fofo, si nye Yehowa Mawu.
EƑE KPƆÐEŊU: Yesu ŋutɔ hã do gbe ɖa le ɖekawɔwɔ me kple ale si wòfia amewo be woado gbe ɖae. Le kpɔɖeŋu me, edo gbe ɖa be: “Fofo, dzifo kple anyigba fe Afetɔ, mekafu wò le dutofo.” (Luka 10:21) Ɣebubuɣi la, “Yesu wu mo dzi kpɔ dzifo, eye wògblɔ be: “Fofo, meda akpe na wò be èɖo tom.” (Yohanes 11:41) Eye esime wòsusɔ vie Yesu namia nu la, edo gbe ɖa be: “Fofo, asiwò me metsɔ nye gbɔgbɔ la de.” (Luka 23:46) Esi Yesu do gbe ɖa na Fofoa si le dzifo
AME KAE KRISTOTƆ GBÃTƆWO DO GBE ÐA NA?
Tso esime Yesu trɔ yi dzifo kwasiɖa aɖewo megbe la, tsitretsiɖeŋulawo klẽ ŋku ɖe eyomedzelawo henɔ ŋɔdzi dom na wo. (Dɔwɔwɔwo 4:18) Le nɔnɔme sia me la, míakpɔ mɔ be woado gbe ɖa godoo, gake ame kae wodo gbe ɖa na? “Wo katã wokɔ gbe dzi na Mawu ɖekae” henɔ gbe dom ɖa be wòayi edzi akpe ɖe yewo ŋu “to [efe] dɔla kɔkɔe Yesu fe ŋkɔ me.” (Dɔwɔwɔwo 4:24, 30) Esia fia be Yesu fe nusrɔ̃lawo wɔ ɖe mɔfiame si wòna ku ɖe gbedodoɖa ŋu la dzi. Wodo gbe ɖa na Mawu, ke menye na Yesu o.
Ƒe aɖewo megbe la, apostolo Paulo ɖɔ ale si eya ŋutɔ kple efe hadɔwɔlawo doa gbe ɖae esime wònɔ agbalẽ ŋlɔm na nɔvia Kristotɔwo. Eŋlɔe bena: “Míedaa akpe na Mawu, mía Afetɔ Yesu Kristo Fofo, ɣesiaɣi ne míele gbe dom ɖa ɖe mia ta.” (Kolosetɔwo 1:3) Paulo ŋlɔ agbalẽ na efe haxɔsetɔwo be woanɔ akpe dam “na mía Mawu kple Fofo la le nuwo katã ŋuti ɣesiaɣi le mía Afetɔ Yesu Kristo fe ŋkɔ me.” (Efesotɔwo 5:20) Míekpɔe le nya siawo me be Paulo de dzi fo na ame bubuwo be woado gbe ɖa na yefe “Mawu kple Fofo la le nuwo katã ŋuti ɣesiaɣi,” gake woawɔ esia le Yesu fe ŋkɔ me.
Ne míewɔ ɖe aɖaŋu si Yesu ɖo ku ɖe gbedodoɖa ŋu dzi la, ekema míaɖee afia be míelɔ̃e abe Kristotɔ gbãtɔwo ke ene. (Yohanes 14:15) Ne mía Fofo si le dzifo la ɖeka hɔ̃ koe míedoa gbe ɖa na ke menye na ame bubu aɖeke o la, ekema gɔmesese vavã ava nɔ nya siwo le Psalmo 116:1, 2 la ŋu na mí. Egblɔ be: “Melɔ̃ Yehowa, elabena eɖo to nye gbe . . . mayɔe le nye agbe me ŋkekewo me.” *
^ mm. 3 Ŋɔŋlɔawo ɖee fia be Mawu kple Yesu mele tasɔsɔ me o. Àte ŋu axlẽ nu geɖe tso nya sia ŋu le agbalẽ si nye Nuka Tututue Nye Biblia fe Nufiafia? fe ta 4 lia me. Yehowa Ðasefowoe tae.
^ mm. 11 Hafi Mawu naɖo to míafe gbedodoɖawo la, ele be míadze agbagba awɔ ɖe efe nudidiwo dzi tso dzi blibo me. Àte ŋu axlẽ nu geɖe tso nya sia ŋu le agbalẽ si nye Nuka Tututue Nye Biblia fe Nufiafia? fe ta 17 lia me. Yehowa Ðasefowoe tae.


text:
Nya Kae Biblia Gblɔ?
“Ŋkeke mamlɛawo” mee míelea?
Ðe nàgblɔ be
Ɛ̃
Ao
Nyemenya oa?
Nya Si Biblia Gblɔ
“Le ŋkeke mamlɛawo me la, ɣeyiɣi sesẽ siwo me nɔnɔ asesẽ la ava.” (2 Timoteo 3:1) Biblia me nyagblɔɖiwo kple nu siwo le dzɔdzɔm egbea na míekpɔe be míele “ŋkeke mamlɛawo” me.
Nu bubu kae míate ŋu asrɔ̃ le Biblia me?
Nu siwo aɖee afia be míele ŋkeke mamlɛawo me fe ɖewoe nye aʋawɔwɔ, dɔwuame, anyigbaʋuʋu kple dɔvɔ̃wo.—Mateo 24:3, 7; Luka 21:11.
Le ŋkeke mamlɛawo me la, amegbetɔwo fe agbe nyui nɔnɔ kple Mawu subɔsubɔ ayi to kura.—2 Timoteo 3:2-5.
Nu kae adzɔ ɖe amegbetɔwo dzi le etsɔme?
Ame aɖewo xɔe se be . . . ŋkeke mamlɛawo awu enu ne wotsrɔ̃ anyigba la kple edzinuwo katã, eye ame bubuwo hã xɔe se be nɔnɔmeawo ava ka ɖe eme. Nu kae nèsusu?
Nya Si Biblia Gblɔ
“Ame dzɔdzɔewo anyi anyigba la dome, eye woanɔ edzi tegbee.”—Psalmo 37:29.
Nu bubu kae míate ŋu asrɔ̃ le Biblia me?
Ŋkeke mamlɛawo awu enu ne woɖe nu vlo wɔwɔwo katã ɖa.—1 Yohanes 2:17.
Woatrɔ anyigbaa wòazu paradiso.—Yesaya 35:1, 6.


text:
Ðe Yehowa Ðasefowo Gbãa Ƒomewo Loo Alo Ðe Wotua Wo Ðoa?
Mí Yehowa Ðasefowo míedzea agbagba be míatu míawo ŋutɔwo kple ame bubuwo siaa fe fomewo ɖo. Míedea bubu Mawu ŋu be eyae nye fome fe ɖoɖoa Wɔla. (1 Mose 2:21-24; Efesotɔwo 3:14, 15) Mawu na mɔfiamewo le Biblia me siwo kpe ɖe ame geɖewo ŋu le xexea me godoo wofe fomewo li ke eye wole dzidzɔ kpɔm.
Ale Si Yehowa Ðasefowo Kpena Ðe Ƒomewo Ŋu Wolia Ke
Míedzea agbagba vevie be míawɔ ɖe Biblia fe mɔfiamewo dzi, elabe wokpena ɖe mía ŋu míenyea srɔ̃ŋutsu, srɔ̃nyɔnu kple dzila nyuiwo. (Lododowo 31:10-31; Efesotɔwo 5:22–6:4; 1 Timoteo 5:8) Biblia fe mɔfiamewo kpena ɖe fome siwo me srɔ̃tɔawo le subɔsubɔha vovovowo me la gɔ̃ hã ŋu wokpɔa dzidzedze. (1 Petro 3:1, 2) Se nya siwo ame siwo menye Yehowa Ðasefowo o siwo srɔ̃wo va zu Yehowa Ðasefowo la gblɔ la ɖa:
“Le míafe srɔ̃ɖeɖe fe fe ade gbãtɔawo me la, dzre kple tukaɖa dzi ko míenɔna. Gake esi Ivete va zu Yehowa Ðasefo la, eva lɔ̃am hegbɔa dzi ɖi nam wu. Ale si wòtrɔ agbenɔnɔ lae lé míafe srɔ̃ɖeɖea ɖe te.”
—Clauir si tso Brazil.
“Esi Yehowa Ðasefowo dze Biblia-sɔsrɔ̃ gɔme kple srɔ̃nye Chansa la, nyemelɔ̃ kura o, elabe mesusui be wogbãa fomewo. Gake tso ɣemaɣi la, meva kpɔe be Biblia-sɔsrɔ̃ boŋue kpe ɖe míafe srɔ̃ɖeɖea ŋu.”
—Agness, srɔ̃nyɔnu si tso Zambia.
Le míafe gbefãɖeɖedɔa me la, míefiaa mía haviwo ale si Biblia me mɔfiamewo dzi wɔwɔ ate ŋu akpe ɖe wo ŋuti
Woato wofe srɔ̃ɖeɖe fe fe gbãtɔ me ado dedie
Woawɔ nu ɖe wo towo kple wo lɔ̃xowo ŋu nyuie
Woazã wofe gawo nyuie
Woahe wo viwo nyuie
Ne srɔ̃tɔ ɖeka zu Yehowa Ðasefo la, ɖe wòhea masɔmasɔwo dea srɔ̃tɔawo domea?
Le nyatefe me la, ehea masɔmasɔwo vɛ ɣeaɖewoɣi. Le kpɔɖeŋu me, le fe 1998 me la, numekuha si nye Sofres ka nya ta be srɔ̃ɖeɖe 1 le 20 me me koe wode dzesi kuxi sesẽwo le esi srɔ̃tɔawo dometɔ ɖeka va zu Yehowa Ðasefo.
Yesu gblɔe ɖi be masɔmasɔ ado mo ɖa le ame siwo zɔna ɖe yefe nufiafiawo nu la kple wofe fometɔwo dome ɣeaɖewoɣi. (Mateo 10:32-36) Ŋutinyaŋlɔla Will Durant de dzesii be le Roma Fiaɖufea me la, “Wotsɔ nya ɖe Kristotɔwo ŋu be wogbãa fomewo,” * eye wogblɔa nya ma ke ɖe Yehowa Ðasefo aɖewo hã ŋu egbea. Gake ɖe esia fia be Ðasefoawo gbɔe kuxiawo tsona?
Esi Europa Amegbetɔ Ƒe Gomenɔamesiwo Ŋuti Ʋɔnudrɔ̃fe le nya me tsom ku ɖe nya si wotsɔ ɖe Yehowa Ðasefowo ŋu be wogbãa fomewo ŋu la, egblɔ be fometɔawo dometɔ siwo menye Yehowa Ðasefowo o la gbɔe masɔmasɔawo tsona elabena “womedina be yewoaɖe mɔ na yewo srɔ̃wo woakpɔ gome le wofe subɔsubɔwɔnawo me o eye womedea bubu wo srɔ̃awo fe subɔsubɔ hã ŋu o.” Ʋɔnudrɔ̃fea gblɔ kpee be: “Alea koe wòdzɔna le srɔ̃tɔ siwo le subɔsubɔha vovovowo me la dome, eye menye fome siwo me srɔ̃tɔ ɖeka nye Yehowa Ðasefo ɖeɖe ko mee wòdzɔna le alea o.” * Ne Yehowa Ðasefowo fe fometɔ siwo menye Yehowa Ðasefowo o le wo yome tim le wofe subɔsubɔ ta hã la, Yehowa Ðasefoawo ya dzea agbagba be yewoawɔ ɖe Biblia fe nya sia dzi be: “Migatsɔ vɔ̃ ɖo vɔ̃ tefe na ame aɖeke o. . . . Ne anya wɔ, eye wòanye nu si atso mia gbɔ la, minɔ anyi kple amewo katã le ŋutifafa me.”—Romatɔwo 12:17, 18.
Nu si ta Yehowa Ðasefowo xɔe se be yewofe hametɔwo koe wòle be yewoaɖe
Yehowa Ðasefowo wɔna ɖe Biblia fe mɔfiame si nye be woaɖe srɔ̃ le “Afetɔ la me ko,” si fia be woaɖe ame si nye wofe hametɔ ɖeɖe ko, la dzi. (1 Korintotɔwo 7:39) Sedede sia tso Biblia me eye susu le eme hã. Le kpɔɖeŋu me, wogblɔ le magazine aɖe (Journal of Marriage and Family) si wota le fe 2010 me la fe nyati aɖe me be, “srɔ̃tɔ siwo le subɔsubɔha ɖeka me, eye wofe subɔsubɔnuwɔnawo kple dzixɔsewo le ɖeka” la dome nɔa kplikplikpli wu. *
Gake Yehowa Ðasefowo medea dzi fo na wofe hameviwo be woagbe wo srɔ̃ siwo menye Ðasefowo o. Biblia gblɔ be: “Ne nyɔnu dzimaxɔsetɔ aɖe le nɔvi aɖe si, eye nyɔnua lɔ̃ be yeanɔ egbɔ la, ŋutsua negadzo le egbɔ o; eye ne nyɔnu aɖe srɔ̃ nye dzimaxɔsetɔ, gake ŋutsua lɔ̃ be yeanɔ egbɔ la, nyɔnua negadzo le egbɔ o.” (1 Korintotɔwo 7:12, 13) Yehowa Ðasefowo wɔna ɖe sedede sia dzi.


text:
Ðe Biblia Fia Nu Be Ne Wonya Ðe Ame Ko La, Woɖee Tegbeea?
Ale si Biblia ɖo eŋui
Ao, Biblia mefia nu be ne wonya ɖe ame aɖe ko la, ekpɔ ɖeɖe tegbee o. Woate ŋu aɖe ame si xɔ Yesu Kristo dzi se, gake ne megava xɔ edzi se o la, ɖeɖekpɔkpɔ ma age le esi. Biblia gblɔ be ele be ‘míaʋli sesiẽ’ hafi míate ŋu alé xɔse me ɖe asi. (Yuda 3, 5) Wogblɔ na Kristotɔ gbãtɔ siwo xɔ Kristo xoxo la be: “Miyi edzi miatsɔ vɔvɔ̃ kple dzodzo nyanyanya anɔ miafe ɖeɖekpɔkpɔ ŋuti dɔ la wɔm.”—Filipitɔwo 2:12.
Mawunyakpukpui siwo ɖee fia be nya si amewo gblɔna be ne wonya ɖe ame ko la, woɖee tegbee la, nye alakpa
Biblia xlɔ̃ nu mí ku ɖe nu vɔ̃ gã siwo ne ame wɔ la mayi Mawu fe Fiaɖufea me o la ŋu. (1 Korintotɔwo 6:9-11; Galatiatɔwo 5:19-21) Nenye be ɖe ɖeɖekpɔkpɔ mate ŋu age le ame si o la, anye ne nuxlɔ̃ame ma mahiã kura o. Ke boŋ Biblia ɖee fia be ame si woɖe la agate ŋu atrɔ ava nɔ nu vɔ̃ gãwo wɔm. Le kpɔɖeŋu me, Hebritɔwo 10:26 gblɔ be: “Ne nyatefe la fe sidzedze vavãtɔ su mía si hafi míegaɖoe le nu vɔ̃ wɔm la, ekema vɔsasa ɖe nu vɔ̃wo ta aɖeke megali o.”—Hebritɔwo 10:26; 6:4-6; 2 Petro 2:20-22.
Yesu wɔ kpɔɖeŋu aɖe tsɔ te gbe ɖe ale si wòle vevie be míalé xɔse me ɖe asi la dzi; le kpɔɖeŋua me, etsɔ eɖokui sɔ kple wainti eye wògblɔ be ye yomedzelawo le tsitre ɖi na atilɔwo. Wo dometɔ aɖewo aɖee fia be yewoxɔ edzi se to wofe kutsetsewo alo nuwɔnawo me, gake emegbe la, woava do kpo esia wɔwɔ eye woatsɔ wo afu gbe “abe atilɔ” matsekuwo ene. (Yohanes 15:1-6) Apostolo Paulo hã zã kpɔɖeŋu ma tɔgbi eye wògblɔ be “woalã” Kristotɔ siwo melé xɔse me ɖe asi o la ɖa.—Romatɔwo 11:17-22.
Wode se na Kristotɔwo be woanɔ ŋudzɔ. (Mateo 24:42; 25:13) Ame siwo mele ŋudzɔ le mawusubɔsubɔ gome o, eɖanye ɖe wofo wo ɖokuiwo ɖe “viviti me dɔwɔwɔwo” me loo alo womele dɔ si Yesu de wo si la wɔm bliboe o la, abu wofe ɖeɖekpɔkpɔa.
—Romatɔwo 13:11-13; Nyaɖeɖefia 3:1-3.
Mawunyakpukpui geɖewo ɖee fia be ele be ame siwo woɖe la nado dzi va se ɖe nuwuwu. (Mateo 24:13; Hebritɔwo 10:36; 12:2, 3; Nyaɖeɖefia 2:10) Ƒe alafa gbãtɔ me Kristotɔwo kpɔ dzidzɔ esi wose be wofe haxɔsetɔwo le dzi dom le xɔse me. (1 Tesalonikatɔwo 1:2, 3; 3 Yohanes 3, 4) Ðe susu anɔ eme be Biblia nate gbe ɖe dzidodo kple nutefewɔwɔ dzi nenema gbegbe nenye be woaɖe ame siwo medo dzi o hã?
Esi apostolo Paulo kpɔe be etefe madidi o yeaku ko hafi wòka ɖe edzi be yekpɔ ɖeɖe. (2 Timoteo 4:6-8) Ɣeyiɣi siwo do ŋgɔ na ema la, ede dzesii be ɖeɖekpɔkpɔa ate ŋu abɔ ye nenye be yeɖe mɔ ŋutilãmenudzodzrowo kplɔ ye trae. Eŋlɔ bena: “Mefoa nye ŋutilã vevie hewɔnɛ kluvii, ale be esi meɖe gbefã na ame bubuwo vɔ la, nye ŋutɔ nyemagazu ame madzemadze le mɔ aɖeke nu o.”—1 Korintotɔwo 9:27; Filipitɔwo 3:12-14.
Srɔ̃ Nu Geɖe Wu
GBETAKPƆXƆ
Nu Si Tae Wòhiã Be Woaɖe Mí
Ðe Mawu si lɔ̃ mí la ade agbenɔnɔ tegbee fe didi mía me eye maɖe mɔ be didi ma nava eme na mí oa?
BIBLIA ME BIABIAWO ƑE ŊUÐOÐOWO
Ðe Mawu Atsɔ Nye Nu Vɔ̃wo Akema?
Xlẽ nu tso nu siwo Biblia gblɔ be ame nawɔ be Mawu natsɔ efe nu vɔ̃wo akee la ŋu
NYA SIWO AMEWO BIANA EDZIEDZI
Ðe Yehowa Ðasefowo Susunɛ Be Yewo Koe Akpɔ Ðeɖea?
Biblia gblɔ ame siwo akpɔ ɖeɖe na mí.


text:
NYATI SI LE AKPAA DZI | ÐE WÒNYO BE WOANYE ANUKWAREÐILA?
Ðe Anukwareɖiɖi Zu Tsigãdzinua?
Hitoshi nye gakɔntabulawo dometɔ ɖeka le dɔwɔfe aɖe le Japan. Esi Hitoshi kple efe amegã aɖe wonɔ gakɔnta me tom la, amegãa gblɔ nɛ be mele be wòaɖi anukware le gakɔntaa bubu me o. Hitoshi gblɔ nɛ be yefe dzitsinya maɖe mɔ na ye be yeada alakpa o. Amegãa gblɔ nɛ be ne mewɔ yefe gbe dzi o la, woanyae le dɔa me, eye mlɔeba wova nyae le dɔa me hã vavã.
Le ɣleti siwo kplɔe ɖo me la, dzi va ɖe le Hitoshi fo le esi dɔkpɔkpɔ nɔ sesẽm nɛ ta. Le kpɔɖeŋu me, esi Hitoshi yi dɔ dife gbe ɖeka eye wonɔ gbe biamee la, egblɔ be yemadi be yeawɔ nu fitifiti le dɔa me o. Ame si nɔ gbe biamee la gblɔ nɛ be, “Wò nuŋububu to vovo ŋutɔ!” Hitoshi fe fometɔwo kple xɔlɔ̃wo de dzi fo nɛ be wòalé efe anukwareɖiɖia me ɖe asi sesĩe, ke hã, efe susu va nɔ wɔwɔm eveveve. Le kpɔɖeŋu me, egblɔ be: “Meva nɔ ɖokuinye biam be nu nyui wònye be maɖi anukwarea?”
Ewɔ nublanui ŋutɔ be menye ame sia amee dea asixɔxɔ anukwareɖiɖi ŋu o, abe ale si Hitoshi fe ŋutinyaa ɖee fia ene. Le nyatefe me la, ame aɖewo asusu gɔ̃ hã be anukwareɖiɖi meɖea vi o, vevietɔ le asitsanyawo me. Nyɔnu aɖe si le dɔ wɔm le South Africa la gblɔ be: “Anukwaremaɖilawo domee mele, eye nyafoɖeamenua nu sẽna ale gbegbe be avu kple kɔe wònyena nam ɣeaɖewoɣi be maɖi anukware.”
Alakpadada nye anukwaremaɖimaɖi fomevi aɖe si bɔ egbea ŋutɔ. Ƒe aɖewoe nye esi va yi la, Robert S. Feldman si nye susuŋutinunyala le Amerika fe yunivɛsiti aɖe (University of Massachusetts Amherst) la fe numekuku ɖee fia be ame tsitsi 60 le alafa me daa alakpa zi ɖeka ya teti le miniti ewo fe dzeɖoɖo me. Feldman gblɔ be: “Esia wɔ nuku ŋutɔ. Míekpɔ mɔ kura be alakpadada axɔ afe ɖe gbe sia gbe dzeɖoɖowo me alea gbegbe o.” Ðe mewɔ nuku ŋutɔ be ame akpa gãtɔ medina kura be woable yewo o, evɔ ame geɖe daa alakpa oa?
Nu ka tae alakpadada, fififi kple anukwaremaɖimaɖi nuwɔnawo bɔ egbea alea gbegbe ɖo? Aleke anukwaremaɖimaɖi le nu gblẽmee? Eye vevietɔ wu la, aleke míawɔ afo asa na anukwaremaɖimaɖi nuwɔnawo?


text:
SEPTEMBER (ANYƆNYƆ) 22, 2015
CANADA
Dumegã Siwo Le Canada Ƒe Dzigbenuto Saɖeagawo Me Da Akpe Na Yehowa Ðasefowo Ðe Biblia-fiafiadɔ Tɔxɛ Aɖe Ta
TORONTO
Woma Ðasefoawo ɖe fufofowo me be woawɔ dɔ le nuto si keke tso Aklavik, si le Dzieheɣetoɖofenuto me le ɣetoɖofe gome va se ɖe Kangiqsualujjuaq le Quebec si le ɣedzefe gome, nutoa fe didime anɔ kilometa 3,300 kple edzivɔ. Ame siwo le gbefãɖeɖedɔ sia wɔm le dukɔa fe nutotroe siawo me ŋutɔwoe xe wofe mɔzɔfewo, eye le ɖewo gome la, dɔlar gbogbo aɖewoe ame ɖeka xe.
Do ŋgɔ na dɔa la, Yehowa Ðasefowo fe Dɔdzikpɔha da asi ɖe edzi be woaɖe video si nye Nu Ka Tae Wònyo Be Nàsrɔ̃ Biblia? gɔme ɖe Inuit-gbe me. Ame 35,000 aɖewoe doa gbe sia le Canada eye wònye gbe si wodona le Nunavut kple Canada fe Dzieheɣetoɖofenuto me.
Afenɔ Velma Illasiak, si nye suku aɖe fe tatɔ le Aklavik, fo nu tso Ðasefoawo fe vava ŋu ale: “Sukuviawo kpɔ dzidzɔ ɖe nu siwo miegblɔ na wo la ŋu ale gbegbe eye wole [wo] ŋu bum . . . Míele edam kpɔ be míadɔ agbalẽ si nye Nya Siwo Sɔhɛwo Biana Ƒe Ŋuɖoɖo Vavãwo (si le yevugbe me) la fe babla eveawo siaa na sɔhɛ ɖe sia ɖe le sukua . . . Akpe na mi be mieva míafe sukua kple míafe nutoa me.”
Esi Afetɔ Peter Iyaituk, si nye dudzikpɔla le Quebec fe dzigbedu si nye Ivujivik me, fo nu kple Ðasefoawo eye wòkpɔ video si nye Nu Ka Tae Wònyo Be Nàsrɔ̃ Biblia? vɔ la, ekɔ Ðasefoawo ɖe efe ʋu me woɖi tsa le nutoa me. Egakɔ wo ɖe efe ʋu me yi yameʋudzefe le wofe dzodzogbe hã eye wòda akpe na wo ɖe wofe vava ta.
Afetɔ Matthieu Rozon, si nye Yehowa Ðasefowo fe nyanuɖela le Canada gblɔ be: “Edzɔa dzi na Yehowa Ðasefowo be yewoafia Biblia ame sia ame. Ame siwo kpɔ gome le dɔ sia me se le wo ɖokui me be yewozã yewofe ɣeyiɣi nyuie.”
Le ɣleti eve siwo me Ðasefoawo wɔ dɔ sia me la, woma agbalẽ vovovo siwo wu 37,000. Ame 600 kloe bia be Ðasefoawo nawɔ ɖoɖo be yewoayi Biblia me dzeɖoɖoa dzi.
Kuujjuarapik Ƒe Yameʋudzefe le Quebec
Ðasefowo fe fufofo aɖe va ɖo Kuujjuarapik, si nye kɔfedu sue aɖe le Hudson Bay fe ɣedzefe gome.
Salluit le Quebec
Du si nye Salluit le Quebec fe dzigbe eye ame 1,300 ye le eme.
Ivujivik le Quebec
Du si nye Ivujivik hã le Quebec fe dzigbe eye ame 400 ye le eme.
Ivujivik le Quebec
Afetɔ Peter Iyaituk si nye Ivujivik fe dudzikpɔla kplɔ David Creamore le tsa ɖim.
Ivujivik le Quebec
Sɔhɛ aɖe si nye Inuit-tɔ le video si nye Nu Ka Tae Wònyo Be Nàsrɔ̃ Biblia? kpɔm.
Paulatuk si le Dzieheɣetoɖofenuto me
Afewo le anyigba lɛ aɖe dzi va ɖo Beaufort Ƒua me, eye ame siwo le du sia me ade 300.
Umiujaq le Quebec
Atsu kple asi Inuit-tɔ aɖe kpe Julien Pinard, si nye Yehowa Ðasefo aɖe wòva le Biblia me dzrom kpli wo. Ame siwo ade 450 kloe ye le du sia me.
Umiujaq le Quebec
Du sia si le Quebec fe dzigbe me tɔwo le foto ɖem kple Yehowa Ðasefo si ŋkɔe nye Roxanne Pinard (ɖusime).
Puvirnituq le Quebec
Ame siwo ade 1,700 ye le Quebec fe dzigbedu sia me.


text:
NYADZƆDZƆWO
Zimbabwe
Ðasefo Siwo Le Zimbabwe Le Ƒe 2015 “Srɔ̃ Yesu!” Nutome Gã Takpekpewo Wɔm Le Dukɔwo Dome Takpekpe Ðedzesi Aɖe Si Wowɔ Ƒe Ðekae Nye Esia Megbe
Ƒe 2014 dukɔwo dome takpekpe la va zu nyadzɔdzɔ vevitɔ si ŋu amewo foa nu tsoe le Zimbabwe, eye wòna be amewo le mɔ kpɔm na fe sia me fe nutome gã takpekpewo vevie.
Ƒe 2014 Dukɔwo Dome Takpekpe
—Gbebiabia Zimbabwe Alɔdzedɔwɔfea Ƒe Tefenɔla
Afetɔ John Jubber gblɔ dɔ si gbegbe dukɔwo dome takpekpe si Yehowa Ðasefowo wɔ le Harare le August (Dasiamime) 2014 me la wɔ ɖe amewo dzi.
Ƒe 2014 Dukɔwo Dome Takpekpe—Gbebiabia Zimbabwe Ƒe Dudɔnunɔla Si Kpɔa Tsaɖinyawo Gbɔ
Le gbebiame tɔxɛ aɖe si yi edzi le Yehowa Ðasefowo fe dɔwɔfegã me la, afetɔ Walter Mzembi si nye Zimbabwe fe Dudɔnunɔla Si Kpɔa Tsaɖinyawo Gbɔ gblɔ dɔ si gbegbe dukɔwo dome takpekpe si Yehowa Ðasefowo wɔ le Harare le August (Dasiamime) 2014 me wɔ ɖe dukɔmeviwo dzi.


text:
NYABIASE 2
Aleke Nàwɔ Asrɔ̃ Nu Tso Mawu Ŋu?
“Mègaɖe nu le segbalẽ sia ŋu o, ke boŋ xlẽe kple gbe blewu zã kple keli, be nàwɔ nu siwo katã woŋlɔ ɖe eme la dzi pɛpɛpɛ; ekema wò mɔwo adze edzi na wò, eye àwɔ nu le nunya me.”
“Wokɔ gbe dzi xlẽ agbalẽ si nye Mawu vavã la fe Se la, woɖe eme tsitotsito, wona gɔmesese si le eŋu la dze, ale wona ameawo se nu si xlẽm wole la gɔme.”
“Dzidzɔtɔe nye ame si mezɔna ɖe ame vɔ̃ɖiwo fe aɖaŋuɖoɖo nu o . . ., ke boŋ ekpɔa dzidzɔ ɖe Yehowa fe se la ŋu, eye wòxlẽa efe se la kple gbe blewu zã kple keli. . . . Nu sia nu si wòwɔna la adze edzi.”
“Filipo fu du yi egbɔ, eye wòsee ŋutsua nɔ nyagblɔɖila Yesaya fe agbalẽa xlẽm sesĩe, eye wòbiae be: ‘Èle nu si xlẽm nèle la gɔme sem ŋutɔŋutɔa?’ Egblɔ be: ‘Aleke mawɔ ase egɔme, ne ame aɖeke mefiam o?’”
“Elabena efe nɔnɔme makpɔmakpɔawo dzena gaglãa wokpɔna tso xexea wɔwɔ dzi, elabe wodze fãa le nu siwo wòwɔ la me, ɛ̃, efe ŋusẽ mavɔmavɔ kple Mawunyenye la dzena, ale be womate ŋu ado taflatsɛ o.”
“De ŋugble le nu siawo ŋu; lé fɔ ɖe wo ŋu, ale be wò ŋgɔgbedede nadze fãa na amewo katã.”
“Mina míanɔ mía nɔewo ŋu bum, ale be míado ŋusẽ mía nɔewo na lɔlɔ̃ kple dɔ nyuiwo wɔwɔ, eye míaganɔ míafe kpekpewo gblẽm ɖi . . . o.”
“Ne mia dometɔ aɖe hiã nunya la, nenɔ Mawu biam, elabena enaa nu amewo katã faa, medoa ŋukpe ame o, eye anɛ.”